title: Ruggero Deodato

text: Tehtyään kuuluisat kauhuelokuvansa Deodato ryhtyi ohjaamaan seikkailuelokuvia. Joidenkin mielestä hänen tavoitteenaan oli pyyhkiä pois väkivaltaisten teostensa synnyttämä paha maine. "Kuvaa ja pakene!" ("Inferno in Diretta") käsitteli jälleen kannibaaleja, mutta oli toiminnallisempi, huumekauppiaista kertova seikkailuelokuva. Myös tätä elokuvaa kritisoitiin rajusti ja se sensuroitiin Japanin ja Saksan markkinoille vähemmän väkivaltaiseksi. Tämän jälkeen Deodato palasi jälleen kauhuelokuvien pariin slasherillaan "Shamaani" ("Camping del terrore"), jota hän sittemmin on sanonut inhoavansa. Vuonna 1987 hän ohjasi "Barbaarit" -elokuvan ("The Barbarians and Company"), joka nauttii lähinnä kulttimainetta huonolaatuisuutensa vuoksi. Tunnetuimpien elokuviensa lisäksi hän on tehnyt kokeiluja useissa eri genreissä, kuten draamaelokuvan "Mom, I can do it". 1990-luvulla hän työskenteli lähinnä TV-sarjojen parissa. Vuonna 2008 Deodato näytteli ":ssä" italialaista kannibaalia.


title: Ruggero Deodato

text: Deodato on useita kertoja yrittänyt tehdä uuden kannibaalielokuvan, mutta projektit eivät ole valmistuneet. Sittemmin hän on kertonut kadottaneensa kokonaan kiinnostuksen aiheeseen. Hän ei myöskään pidä muiden elokuvaohjaajien kannibaalielokuvista. Vuonna 2016 Deodatolta ilmestyi uusi elokuva "Ballad in Blood".


title: Ruggero Deodato

text: Filmografia sisältää vain elokuvat.


title: Esmée Denters

text: Esmée Denters (28. syyskuuta 1988 Westervoort, Alankomaat) on hollantilainen laulaja. Denters tuli tunnetuksi internetin videosivusto YouTuben kautta.


title: Esmée Denters

text: Denters laittoi YouTubeen siskonsa web-kameralla kuvaamiaan laulupätkiä, joilla hän esittää tunnettujen artistien kappaleita, kuten Justin Timberlaken "What Goes Around" ja Natasha Bedingfieldin "Unwritten". Justin Timberlaken perustama levy-yhtiö Tennman Records huomasi Dentersin kyvyt ja hänen saamansa suosion, ja Dentersista tuli yhtiön ensimmäinen kiinnitys.


title: Esmée Denters

text: Esmée Denters syntyi ja kasvoi Oosterbeekin kaupungissa, jossa hän opiskeli sosiaalityöntekijäksi. Denters on julkaissut myös omia sävellyksiään ja julkaissut singlen "Crazy Place", jonka tuotto menee kokonaisuudessaan hyväntekeväisyyteen.


title: Esmée Denters

text: Denters lähti Euroopan kiertueelle yhdessä Enrique Iglesiasin kanssa huhtikuussa 2010. Hän vieraili kiertueella myös Suomessa.


title: Luigi Magni

text: Luigi Magni (21. maaliskuuta 1928 Rooma – 27. lokakuuta 2013 Rooma) oli italialainen elokuvakäsikirjoittaja ja -ohjaaja. Hän voitti kaksi parhaan käsikirjoittajan David di Donatello -palkintoa vuosina 1978 ja 1995.


title: Luigi Magni

text: Magnin teoksia ovat muiden muassa "Lemmenjuoma" (1965) ja "Siveysvyö" (1967).


title: Eduardo Coutinho

text: Eduardo de Oliveira Coutinho (11. toukokuuta 1933 São Paulo – 2. helmikuuta 2014 Rio de Janeiro) oli brasilialainen elokuvaohjaaja ja -käsikirjoittaja.


title: Eduardo Coutinho

text: Coutinhon ohjaama ja käsikirjoittama "El ABC de amor" sai kantaesityksensä Berliinin elokuvajuhlilla kesäkuussa 1967 ja oli ehdolla Kultaisen karhun saajaksi. Hänen myöhempiä käsikirjoituksiaan olivat muiden muassa "Rakkauden oppitunti" (1975) ja "Dona Flor ja hänen kaksi aviomiestään" (1976).


title: Eduardo Coutinho

text: Opiskeltuaan IDHEC:ssä Pariisissa Coutinho palasi Brasiliaan vuonna 1960. Hänet tunnetaan kotimaassaan varsinkin dokumenteista, joista pari esimerkkiä ovat "Cabra marcado para morrer" (1984) ja "Babilônia 2000" (2001).


title: Eduardo Coutinho

text: Coutinho puukotettiin kuoliaaksi kotonaan Rio de Janeirossa 2. helmikuuta 2014. Hänen poikansa pidätettiin epäiltynä teosta.


title: S.W.A.T.

text: S.W.A.T. (Suomen televisiossa myös nimellä S.W.A.T. – Valiojoukko) on 8. elokuuta 2003 Yhdysvalloissa (Suomessa 5. joulukuuta 2003) ensi-iltansa saanut toimintaelokuva, joka perustuu 1970-luvulla esitettyyn samannimiseen televisiosarjaan. Elokuvan on ohjannut Clark Johnson ja pääosia näyttelevät Samuel L. Jackson ja Colin Farrell. "S.W.A.T." kertoo Los Angelesin poliisin erikoisjoukkueesta SWATista, joka saa tehtäväkseen kuljettaa kansainvälinen huumerikollinen liittovaltion vankilaan ennen kuin hänet ehditään vapauttamaan.


title: S.W.A.T.

text: "S.W.A.T.:in" budjetti oli 80 miljoonaa Yhdysvaltain dollaria ja se tuotti yhteensä noin 207,7 miljoonaa dollaria. Vaikka elokuva tuottikin hyvin, sen vastaanotto oli pääasiassa negatiivista ja useat kriitikot kutsuivatkin sitä kliseiseksi kokoelmaksi muista poliisielokuvista.


title: S.W.A.T.

text: "S.W.A.T.:in" tarina seuraa 1970-luvulla esitetyn samannimisen televisiosarjan juonta. Elokuvan käsikirjoittaja Ayer Talks ilmoitti ennen elokuvan kuvauksien alkamista, että elokuvassa poliisit kuvattaisiin sankareina, ei rikollisina. "S.W.A.T.:in" kuvaukset aloitettiin Los Angelesissa, Kaliforniassa 19. lokakuuta 2002.


title: S.W.A.T.

text: Elokuvan budjetti oli 80 000 000 Yhdysvaltain dollaria.


title: S.W.A.T.

text: Elokuva kertoo Jim Streetistä, joka kuuluu Los Angelesin poliisin erikoisryhmään, SWATiin. Jim on yhdessä kollegansa Gamblen kanssa hoitamassa pankkiryöstön jälkeen syntynyttä panttivankitilannetta (perustuen löyhästi North Hollywoodin ryöstöön). Gamble kuitenkin ampuu vahingossa yhtä panttivankia ja kumpikin hyllytetään yksiköstä.


title: S.W.A.T.

text: Puoli vuotta myöhemmin SWAT-yksikön uusi johtaja Daniel ”Hondo” Harrelson päättää värvätä Streetin takaisin yksikköön yhdessä Chris Sánchezin (Michelle Rodriguez), Deacon Kayen (LL Cool J), T.J. McCaben (Josh Charles) ja Michael Boxerin (Brian Van Holt) kanssa. Uusi tiimi harjoittelee yhdessä ja ystävystyy hiljalleen.


title: S.W.A.T.

text: Samaan aikaan ranskalainen huumesuvun poika Alexander Montel (Olivier Martinez) on saapunut Los Angelesiin väärennetyllä passilla ja tappanut isänsä sekä enonsa saadakseen sukunsa huumekartellin hallintaansa. Montel kuitenkin pidätetään, kun LAPD:n poliisi pysäyttää hänet rutiinitarkastuksessa. Kun Montelia ollaan siirtämässä liittovaltion vankilaan paljastuu, että Interpol on etsintäkuuluttanut hänet. Montelin saattuetta vastaan hyökätään ja Harrelsonin SWAT-yksikkö ehtii viime hetkellä estämään tämän karkaamisen. Kun Montelia siirretään autosta poliisiasemalle, hän huutaa televisiokameroille antavansa sata miljoonaa dollaria sille, joka vapauttaa hänet vankilasta.


title: S.W.A.T.

text: LAPD määrää SWATin hoitamaan Montelin kuljetuksen liittovaltion vankilaan. Kuljetusta varten saapumassa ollut helikopteri kuitenkin ammutaan alas. Harrelson päättää laittaa matkalle valesaattueen, jonka kimppuun useat rikollisryhmät hyökkäävät samalla kun SWAT kuljettaa Montelin vankilaan toista reittiä. Matkalla Montelia kuljettaneessa autossa ollut T.J. päättää kuitenkin pettää tiiminsä ja karkaa yhdessä Montelin sekä ex-SWAT-jäsenen Brian Gamblen kanssa. Takaa-ajon päätteeksi T.J. ampuu itsensä samalla, kun Gamble ja Street tappelevat keskenään. Lopulta myös Gamble kuolee jäädessään ohi menevän junan alle.


title: S.W.A.T.

text: Elokuvan lopuksi jäljellä oleva SWAT-ryhmä saa vietyä Montelin liittovaltion vankilaan.


title: S.W.A.T.

text: Elokuvan soundtrack julkaistiin 12. lokakuuta 2003. Soundtrackin kappaleet ovat muutamaa kappaletta lukuun ottamatta Elliot Goldenthalin säveltämiä.


title: S.W.A.T.

text: "S.W.A.T." tuotti ensimmäisenä viikkonaan 51 550 357 dollaria, mikä teki siitä viikon tuottoisimman elokuvan. Yhteensä elokuva tuotti Yhdysvalloissa 116 934 650 dollaria ja maailmanlaajuisesti (Yhdysvallat mukaan lukien) 207 725 639 dollaria.


title: S.W.A.T.

text: Suomalaisen "Stara.fi" -sivuston arvostelu kritisoi erityisesti elokuvan kliseistä ja helposti ennustettavaa juonta. Toisaalta Stara kehui elokuvan musiikkivalikoimaa ja antoi koko elokuvalle 3/5 tähteä. "Rotten Tomatoesissa" elokuva on vain 45,7-prosenttisesti ”tuore”, joten se on merkitty ”mädäksi”. "Cinemablend" kirjoitti elokuvan olevan kokoelma kaikista viimeisen viidentoista vuoden aikana esitetyistä poliisielokuvista antaen sille 1½/5 tähteä.


title: Richard Jeni

text: Richard John Colangelo eli ”Jeni” (14. huhtikuuta 1957 Brooklyn, New York – 10. maaliskuuta 2007 Los Angeles, Kalifornia) oli yhdysvaltalainen näyttelijä ja koomikko. Hän syntyi italialais-amerikkalaiseen perheeseen Brooklynissä, New Yorkissa.


title: Richard Jeni

text: Jeni valmistui Hunter Collegesta. Hän esiintyi muun muassa usein "The Tonight Show'ssa" ja omassa "Platypus Manissa" -sarjassaan sekä Oscar-palkitussa elokuvassa "The Mask – naamio" (1994). "Comedy Central" sijoitti hänet vuonna 2004 57. sijalle ”kaikkien aikojen 100 parhaan stand up -koomikon” listalla.


title: Richard Jeni

text: Jeni oli katolinen. Hän seurusteli kuolemaansa edeltäneinä kolmena vuotena televisiotoimittaja Amy Murphyn kanssa ja teki viimeisen esiintymisensä helmikuussa 2007.


title: Richard Jeni

text: Jeni ampui itseään kotonaan West Hollywoodissa maaliskuussa 2007. Hänet löydettiin elossa, mutta vakavasti haavoittuneena, ja hän kuoli vammoihinsa Cedars-Sinai Medical Centerissä Los Angelesissa. Hänen omaisensa vahvistivat kuoleman itsemurhaksi ja myönsivät lisäksi, että Jenillä oli todettu vaikea masennus ja psykoosioireita.


title: Naantalin Musiikkijuhlat

text: Naantalin Musiikkijuhlat on vuosittain Naantalissa järjestettävä kansainvälinen kamarimusiikkitapahtuma. Ensimmäisen kerran tapahtuma järjestettiin vuonna 1980. Musiikkijuhlat järjestetään kesäkuun alussa ja ne kestävät noin kaksi viikkoa. Festivaalille osallistuu vuosittain noin 18 000 konserttikävijää. Tapahtuman perustaja ja taiteellinen johtaja on sellisti Arto Noras.


title: Naantalin Musiikkijuhlat

text: Naantalin Musiikkijuhlat järjestettiin ensimmäisen kerran vuonna 1980 professori Arto Noraksen ja Sibelius-Akatemia-kvartetin jäsenten aloitteesta. Festivaali oli alusta asti profiloitunut vahvasti kamarimusiikkiin. Vuosien saatossa musiikkijuhlilla on esiintynyt yli 500 taiteilijaa ja lähes 100 kamarimusiikkiyhtyettä ja orkesteria Suomesta sekä ulkomailta.


title: Naantalin Musiikkijuhlat

text: Presidentti Urho Kekkonen osallistui Naantalin musiikkijuhlille 1980-luvun alussa ja teki vuonna 1981 aloitteen konsertista presidentin kesäasunto Kultarannassa. Presidentti Martti Ahtisaari taas halusi järjestyttää puutarhakonsertin Kultarantaan vuonna 1997. Myös presidentti Tarja Halonen on viihtynyt Naantalin Musiikkijuhlien yleisössä.


title: Naantalin Musiikkijuhlat

text: Historian aika musiikkijuhlien grafiikka ovat tehneet muun muassa Kari Suomalainen ja Erik Bruun.


title: Naantalin Musiikkijuhlat

text: Musiikkijuhlilla on esiintynyt arvostettuja kansainvälisiä muusikoita sekä orkestereja, muiden muassa Vladimir Ashkenazy, Barbara Hendricks, Pierre Fournier, Anne-Sophie Mutter, Emil Gilels, Isaac Stern, Paul Tortelier, Krzysztof Penderecki ja English Chamber Orchestra.


title: Naantalin Musiikkijuhlat

text: Arto Noras on tilannut myös useita uusia teoksia Naantalin musiikkijuhlille. Kantaesityksiä on kuultu muun muassa Aulis Salliselta, Erik Bergmanilta ja Leif Segerstamilta.


title: Naantalin Musiikkijuhlat

text: Tärkeimpänä konserttipaikka toimii Naantalin keskiaikainen luostarikirkko, jonka lisäksi konsertteja pidetään Raision-, Merimaskun-, Rymättylän- ja Velkuan kirkoissa, Wanhalla Kaivohuoneella, Emma Teatterissa, Naantalin kirkkopuistossa, Louhisaaren kartanossa Maskussa ja Naantalin kylpylässä.


title: Naantalin Musiikkijuhlat

text: Vuodesta 2006 lähtien on järjestetty helmikuussa musiikkijuhlien talvikonsertti Naantalin kirkossa.


title: Elf (albumi)

text: Elf on samannimisen blues rock-yhtyeen debyyttialbumi. Se julkaistiin vuonna 1972.


title: Matkalla Perditioniin

text: Matkalla Perditioniin ("Road to Perdition") on vuonna 2002 ensi-iltansa saanut yhdysvaltalainen draamaelokuva. Elokuvan on ohjannut Sam Mendes ja sen pääosaa näyttelee Tom Hanks.


title: Matkalla Perditioniin

text: Elokuva kertoo mafian palkkalistoilla toimivasta Michael Sullivanista, jonka toimenkuvaan kuuluu yleensä veloissa olevien ihmisten uhkailu. Eräällä kerralla hänen vanhin poikansa Michael Sullivan Jr piiloutuu isänsä autoon ja joutuu todistamaan, kuinka Michael tappaa erään miehen. Poika jää kiinni läsnäolostaan, eikä mafiapomon poika Connor Rooney pidä siitä lainkaan. Rooney tappaa Michaelin vaimon ja nuoremman pojan. Isä ja poika joutuvat lähtemään pakomatkalle kostoa suunnitellen.


title: Matkalla Perditioniin

text: Elokuva perustuu Max Allan Collinsin ja Richard Piers Raynerin tekemään samannimiseen sarjakuvaan vuodelta 1998. Sarjakuvan perusjuoni vastaa elokuvasovitusta, mutta sarjakuva on elokuvaa väkivaltaisempi ja sisältää joitakin elokuvassa näkemättä jääviä henkilöitä, kuten Al Caponen ja Eliot Nessin. Toisaalta Jude Law’n hahmo Harlen Maguire on luotu elokuvaa varten eikä esiinny sarjakuvassa.


title: Chūshirō Hayashi

text: Chūshirō Hayashi (; 25. heinäkuuta 1920 Kioto, Japani – 28. helmikuuta 2010 Kioto, Japani) oli japanilainen astrofyysikko. Hänelle on myönnetty Eddington-mitali (1970), Kioton palkinto (1995) ja Bruce-mitali (2004). Hänen esittämänsä ja hänen mukaansa nimetty on Hayashi-käyrä.


title: Chūshirō Hayashi

text: Hayashi valmistui Tokion yliopistosta vuonna 1942 ja työskenteli toisen maailmansodan jälkeen Kioton ja Osakan prefektuurin yliopistoilla. Hän sai tohtorinarvonsa Kioton yliopistosta ja loi tutkijanuransa pääosin siellä.


title: Chūshirō Hayashi

text: Hayashi vetäytyi tiedemaailmasta vuonna 1984, ja monet hänen entisistä opiskelijoistaan ovat nykyisin arvostettuja tutkijoita. Hän on ollut Yhdysvaltain kansallisen tiedeakatemian jäsenenä vuodesta 1989 lähtien.


title: Carolina County Ball

text: Carolina Coynty Ball on Elf-nimisen blues rock -yhtyeen toinen studioalbumi. Albumin kappale "Ain't It All Amusing" sai jonkin verran suosiota Britanniassa.


title: John Storgårds

text: John Gunnar Rafael Storgårds (s. 20. lokakuuta 1963 Helsinki) on suomalainen viulisti, kapellimestari ja säveltäjä. Hän opiskeli Sibelius-Akatemiassa viulunsoittoa, sävellystä Einojuhani Rautavaaran johdolla ja orkesterinjohtoa. Hänen viulunsoitonopettajinaan ovat olleet Esther Raitio ja Jouko Ignatius sekä Israelissa Chaim Taub. Kapellimestaridiplomin Storgårds suoritti vuonna 1997. Nykyisin hän toimii ennen kaikkea viulusolistina ja kapellimestarina.


title: John Storgårds

text: Helsingin kamarijousien konserttimestarina Storgårds toimi 1984–1988 ja Wegelius-Kamariorkesterin taiteellisena johtajana hän on toiminut vuodesta 1991 alkaen. Vuodesta 1989 Storgårds on toiminut Avanti!-kamariorkesterin konserttimestarina ja vuodet 1992–1996 Ylioppilaskunnan Soittajien kapellimestarina. Ruotsin radion sinfoniaorkesterin vierailevana ensimmäisenä konserttimestarina hän toimi 1994–1996. Vuodesta 1996 lähtien hän on toiminut Lapin kamariorkesterin taiteellisena johtajana; sopimus on voimassa toistaiseksi ja siinä on yhden vuoden irtisanomisaika. Vuosina 1997–2000 Storgårds toimi Oulu Sinfonian ja 2000–2002 Tampere Filharmonian päävierailijana. Vuosina 2001–2003 hän oli Tapiola Sinfoniettan kapellimestarina ja 2006–2009 Tampere Filharmonian ylikapellimestarina. Helsingin kaupunginorkesterin päävierailijana Storgårds aloitti 2003 ja syksyllä 2009 hän siirtyi orkesterin ylikapellimestariksi, jossa tehtävässä hän jatkaa vuoden 2015 loppuun.


title: John Storgårds

text: Storgårds on toiminut Korsholman musiikkijuhlien (2004–2006) ja Luosto Classicin (2004–) taiteellisena johtajana sekä johtanut Suomen Kansallisoopperassa. Vuonna 2000 hän debytoi Savonlinnan Oopperajuhlilla johtamalla Wolfgang Amadeus Mozartin Taikahuilu-oopperan. Myös ulkomailla Storgårds on johtanut useita orkestereita. Tällaisia ovat BBC Symphony Orchestra, RAI:n orkesteri, Scottish Chamber Orchestra, Tukholman filharmonikot, Oslon filharmoninen orkesteri, Strasbourgin Filharmonikot, Orquesta Nacional de Porto, Staatskapelle Weimar, Ensemble Modern, Ensemble Intercontemporain, Israel Sinfonietta,English Chamber Orchestra ja Australian Chamber Orchestra. Storgårds on säveltänyt muun muassa jousitrion ja puhallinkvarteton. Hänellä oli myös vuonna 1998 oma 5-osainen televisio-ohjelma Musik, mitt herrskap.


title: John Storgårds

text: Vuonna 1984 Storgårds voitti kolmannen palkinnon Juhani Heinonen -sävellyskilpailussa sooloviulusävellyksellä 'per aspera...'   Helsingin yliopiston Pacius-palkinnon hän sai 1996 ja TV 1:n Vuoden valopilkku -kunniakirjan 1999. Vuonna 1999 hän sai Venla-palkinnon vuoden parhaasta television musiikkiohjelmasta ja vuonna 2000 oli vuorossa Rovaniemen kaupungin ja maalaiskunnan yhteinen tunnustuspalkinto. Jenny ja Antti Wihurin rahaston tunnustuspalkinnon Storgårds sai 2002 ja samana vuonna hänelle myönnettiin säveltaiteen valtionpalkinto. Vuonna 2003 hän sai Cannes Classical -pääpalkinnon eli Pēteris Vasksin toisen sinfonian ja viulukonserton sisältävä levy valittiin Vuoden levyksi. Vuonna 2006 Storgårdsille myönnettiin Suomen kulttuurirahaston Elias Lönnrot -mitali.


title: John Storgårds

text: Storgårds oli yksi Suomen Leijonan Pro Finlandia -mitalin saajista vuonna 2012.


title: John Storgårds

text: John Storgårds on toiminut myös johtajana ja viulusolistina lukuisilla äänilevyillä. Storgårdsin levyttämiä viulukonserttoja:


title: Trying to Burn the Sun

text: Trying to Burn the Sun on blues rock -yhtye Elfin vuonna 1975 julkaistu kolmas ja viimeinen studioalbumi. Musiikillisesti albumi on enemmän heavy metal -tyylistä kuin blues rockia.


title: Bohdan Paczyński

text: Bohdan Paczyński (8. helmikuuta 1940 Vilna, Liettua – 19. huhtikuuta 2007 Princeton, New Jersey, Yhdysvallat) oli puolalainen tähtitieteilijä. Hän kuului tähtien kehityksen johtaviin tutkijoihin.


title: Bohdan Paczyński

text: Paczyński syntyi Vilnassa, opiskeli Varsovan yliopistossa ja muutti vuonna 1981 Yhdysvaltoihin. Hän oli Princetonin yliopiston professori. Hänestä tuli 29. kesäkuuta 2005 Wrocławin yliopiston ja 22. syyskuuta 2006 Nikolaus Kopernikuksen yliopiston kunniatohtori.


title: Bohdan Paczyński

text: Paczyński oli pioneeri mikrolinssi-ilmiön hyödyntämisessä avaruustutkimuksessa, ja hän oli mukana perustamassa OGLE-hanketta, joka pyrkii etsimään pimeää ainetta gravitaatiolinssin avulla. Hänet palkittiin vuonna 2002 Bruce-mitalilla. Hän oli Yhdysvaltain kansallisen tiedeakatemian jäsenenä vuodesta 1984.


title: Bohdan Paczyński

text: Paczyński kuoli Princetonissa, New Jerseyssä 67-vuotiaana kärsittyään kolmen vuoden ajan aivosyövästä.


title: Donald Lynden-Bell

text: Donald Lynden-Bell (5. huhtikuuta 1935 Dover – 6. helmikuuta  2018 Cambridge) oli brittiläinen astrofyysikko.


title: Donald Lynden-Bell

text: Lynden-Bell työskenteli Cambridgen yliopiston Institute of Astronomyssa, jonka ensimmäinen johtaja hän oli. Hän oli Royal Astronomical Societyn entinen puheenjohtaja ja kuulunut vuodesta 1990 lähtien Yhdysvaltain kansalliseen tiedeakatemiaan. Hän oli myös Royal Societyn jäsen.


title: Donald Lynden-Bell

text: Lynden-Bell palkittiin vuonna 1984 Eddington-mitalilla, vuonna 1993 Royal Astronomical Societyn kultamitalilla ja vuonna 1998 Bruce-mitalilla. Asteroidi 18235 Lynden-Bell on nimetty hänen mukaansa.


title: Paksujalkamalikka

text: Paksujalkamalikka ("Clitocybe alexandri") on sieni. Se kasvaa hajottamalla metsän kariketta, eikä elä symbioosissa puiden kanssa kuten monet ruokasienet. Paksujalkamalikka on syötävä sieni, mutta koska malikoiden erottaminen toisistaan on vaikeaa, se ei ole yleinen ruokasieni. Lisäksi tutkimukset ovat osoittaneet, että paksujalkamalikka tappaa bakteereita.


title: Paksujalkamalikka

text: Paksujalkamalikka on etenkin vanhojen metsien laji, joka viihtyy lehtomaisissa metsissä kalkkipitoisella maalla.


title: Erikhthonios

text: Erikhthonios () oli kreikkalaisessa mytologiassa kahden eri hallitsijan nimi:


title: Eagle

text: Eagle voi tarkoittaa ainakin seuraavia:


title: M40 (tarkkuuskivääri)

text: M40 on Yhdysvaltojen merijalkaväen käyttämä 7,62 × 51 mm NATO -kaliiperinen pulttilukkoinen tarkkuuskivääri, joka perustuu Remington 700 -kivääriin.


title: M40 (tarkkuuskivääri)

text: M40 otettiin palveluskäyttöön vuonna 1966, M40 A1 -malliin siirryttiin 1970-luvulla ja A3-malliin 2000-luvulla.


title: Olivier Assayas

text: Olivier Assayas (s. 25. tammikuuta 1955 Pariisi) on ranskalainen elokuvaohjaaja ja -käsikirjoittaja. Hän ohjasi lyhytelokuvia ja kirjoitti "Cahiers du cinéma" -lehteen vuosina 1979–1985 ennen vuonna 1986 ilmestynyttä ensimmäistä täyspitkää elokuvaansa "Désordre".


title: Olivier Assayas

text: Assayasin tunnetuimpien teosten joukkoon kuuluu "Irma Vep" (1996). Sen pääosaa näytteli hongkongilainen Maggie Cheung, jonka kanssa Assayas meni naimisiin 1998. Pari kuitenkin erosi 2001. Assayas avioitui sittemmin näyttelijä Mia Hansen-Løven kanssa. He tapasivat Assayasin ohjaaman "Late August, Early September" -elokuvan kuvauksissa.


title: Olivier Assayas

text: Assayas voitti vuonna 1992 Prix Jean Vigon. Hän kuului vuonna 1994 Venetsian elokuvajuhlien tuomaristoon. Hän on kirjoittanut kirjan "Conversation avec Bergman" (1990). Hän on ollut kolmesti ehdolla Cannesin Kultaisen palmun saajaksi. Myös hänen elokuvansa "Clouds of Sils Maria" valittiin Kultainen palmu -ehdokkaaksi vuonna 2014.


title: Elis Duncker

text: Elis Gabriel Duncker (1844 – 8. syyskuuta 1876 Helsinki) oli suomalainen oopperalaulaja, jonka ääniala oli baritoni. Hän oli ensimmäisiä perusteellisen koulutuksen saaneita suomalaisia laulajia. Duncker oli lyhyeksi jääneen elämänsä aikana Suomalaisen Oopperan alkutaipaleen kantavia voimia.


title: Elis Duncker

text: Duncker pääsi ylioppilaaksi vuonna 1864 ja osallistui kolmanteen ylioppilaiden 12-jäsenisen kuoron konserttimatkaan vuonna 1869. Siviiliammattinaan Duncker suoritti tuomarin tutkinnon 1870, mutta tästä huolimatta hän omisti elämänsä laulamiselle. Pietarissa Duncker opiskeli C. Everardin johdolla 1871 ja Milanossa F. Lampertin johdella ja Firenzessä L. Vannuccinin johdolla 1871 ja 1873.


title: Elis Duncker

text: Ensikonserttinsa Duncker piti 1872 ja oopperadebyttinsä vuonna 1874; tällöin hän lauloi nimiosan "Figaron häissä". Molemmat olivat aikakautensa suuria menestyksiä.


title: Elis Duncker

text: Samalla kun Duncker teki vuonna 1876 opintomatkan Berliiniin ja Pariisiin, hän konsertoi useilla paikkakunnilla ja useissa oopperataloissa. Palattuaan takaisin kotimaahansa, Duncker kuoli äkillisesti. Lyhyen uransa aikana hän ehti saavuttaa runsaasti hartaita ihailijoita.


title: Elis Duncker

text: Elis Dunckerin näyttämötaiteellisia tehtäviä olivat muun muassa Figaro Gioacchino Rossinin koomisessa oopperassa "Sevillan parturi" ja Ferraran herttua Gaetano Donizettin oopperassa "Lucrezia Borgia".


title: Maggie Cheung

text: Maggie Cheung Man-yuk (s. 20. syyskuuta 1964 Brittiläinen Hongkong) on hongkongilainen näyttelijä.


title: Maggie Cheung

text: Cheung on etnisesti kiinalainen, mutta vietti nuoruusvuotensa ja osan lapsuudestaan Britanniassa. Palattuaan Hongkongiin vuonna 1983 hän osallistui Miss Hong Kong -kilpailuun ja voitti toisen sijan; hän oli samana vuonna Miss Maailma -semifinalisti.


title: Maggie Cheung

text: Cheungilla on ollut rooleja muun muassa elokuvissa "As Tears Go By" (1988) "Centre Stage" (1992), "Idän soturit" (1993) ja "Hero" (2002) sekä Jackie Chanin "Police Story" -elokuvissa. Hän esiintyi lisäksi esimerkiksi elokuvassa "Clean" (2004), jonka ohjaajan, ranskalaisen Olivier Assayasin, kanssa hän oli ollut naimisissa vuoteen 2001.


title: Maggie Cheung

text: Cheung on palkittu useilla kansainvälisillä elokuvapalkinnoilla, kuten Berliinin Hopeisella karhulla 1992 ja Cannesin parhaana naisnäyttelijänä 2004. Hän oli vuonna 2005 ehdolla César-palkinnon saajaksi.


title: Erikhthonios (Dardania)

text: Erikhthonios () oli kreikkalaisessa mytologiassa Dardanoksen, Dardanian kuninkaan, ja Batieian poika.


title: Erikhthonios (Dardania)

text: Erikhthonioksesta tuli Dardanian kuningas hänen vanhemman veljensä Iloksen kuoltua lapsettomana. Häntä pidettiin kuolevaisista rikkaimpana; Homeros nimittää Erikhthoniosta ”rikkaimmaksi mieheksi maan päällä” tämän perittyä sekä isänsä että äitinsä isän valtakunnat. Varakkuus oli peräisin hevosista, joiden kerrottiin olevan ihmeellisiä. Hänen maillaan laidunsi 3000 tammaa varsojensa kanssa, jotka juoksivat sellaisella keveydellä ja nopeudella, että niitä kutsuttiin pohjoistuuli Boreaksen jälkeläisiksi. Tarun mukaan Boreas siitti orin hahmossa näiden tammojen kanssa kaksitoista tuulennopeaa varsaa.


title: Erikhthonios (Dardania)

text: Astyokhen, Simoiksen tyttären, kanssa Erikhthonioksella oli poika, Tros, jonka mukaan maa sai nimen Troas ja siellä asuvia ihmisiä kutsuttiin troijalaisiksi.


title: June Havoc

text: June Havoc (8. marraskuuta 1912 – 28. maaliskuuta 2010) oli yhdysvaltalainen näyttelijä, jonka läpimurto oli Gladysin osa Broadway-musikaalin "Pal Joey" kantaesityksessä 1940. Pian hän sai rooleja elokuvissa, kuten Elia Kazanin "Hiljaisessa sopimuksessa" (1947). Hän esiintyi myös useissa tv-sarjoissa: "Disneyland", "The Erroll Flynn Theatre", "Burken laki" ja "Robert Montgomery Presents".


title: June Havoc

text: Ellen Evangeline Hovick syntyi 8. marraskuuta 1913 Vancouverissa, Kanadassa, Rose Thompson Hovickin ja John Olaf Hovickin nuorimpana tyttärenä. Hän oli naimisissa kolme kertaa: ensin Bobby Reedin kanssa 1920- ja 1930-luvulla, vuosina 1935–1942 Donald S. Gibbsin kanssa ja 1948–1959 William Spierin kanssa. Hänellä oli tytär April, joka kuoli vuonna 1998. Havocin sisar Gypsy Rose Lee oli myös näyttelijä. Havoc vetäytyi valkokankaalta 1990-luvulla.


title: June Havoc

text: Näyttelijättären omaelämäkerta "Early Havoc" ilmestyi vuonna 1959 ja jatko-osa "More Havoc" vuonna 1980. June Havocilla on kaksi tähteä Hollywoodin kunniakujalla Walk of Famella.


title: Hermann Alexander Diels

text: Hermann Alexander Diels (18. toukokuuta 1848 Biebrich bei Wiesbaden – 4. kesäkuuta 1922 Berliini-Dahlem) oli saksalainen filologi, klassisen kirjallisuuden ja antiikin filosofian tutkija. Diels opiskeli aluksi Berliinin yliopistossa ja myöhemmin Bonnin yliopistossa, josta väitteli vuonna 1870 Hermann Usenerin oppilaana. Hänen ystäviinsä kuului Ulrich von Wilamowitz-Moellendorff. Diels palasi Berliiniin vuonna 1877. Hänestä tuli Berliinin yliopiston professori vuonna 1886.


title: Hermann Alexander Diels

text: Diels tunnetaan ennen kaikkea esisokraattisilta filosofeilta säilyneiden tekstikatkelmien kokoelmasta "Die Fragmente der Vorsokratiker" (1903), joka on edelleen laajalti tutkijoiden käytössä. Diels popularisoi samalla termin ”esisokraatikko”, vaikkakin se oli esiintynyt jo George Groten teoksessa "Plato and the Other Companions of Sokrates" (1865).


title: Hermann Alexander Diels

text: Diels uudisti ja laajensi "Die Fragmente der Vorsokratiker" -teosta kolme kertaa, ja myöhemmin Walther Kranz julkaisi siitä viidennen uudistetun painoksen 1934–37 ja kuudennen 1952. Teoksen myöhemmät painokset ovat uusintapainoksia viimeksi mainitusta.


title: Van Johnson

text: Charles "Van" Johnson (25. elokuuta 1916, Newport – 12. joulukuuta 2008, Nyack) oli yhdysvaltalainen näyttelijä.


title: Van Johnson

text: Niitettyään mainetta Broadwayssa 1930-luvun lopussa Van Johnson siirtyi elokuvien pariin. Matkalla kuvauksiin vuonna 1942 hän joutui auto-onnettomuuteen, josta hänelle jäi pysyvä arpi. Hän oli suosionsa huipulla juuri 1940-luvulla; hän siirtyi 1950-luvulla Metro-Goldwyn-Mayerilta Columbia Picturesille.


title: Van Johnson

text: Van Johnsonin tunnetuimpia elokuvia ovat "A Guy Named Joe" (1944), "30 sekuntia Tokion yllä" (1944), "Ihmisiä hotellissa" (1945), "Cainen kapina" (1954) ja myöhemmältä uralta "Kairon purppuraruusu" (1985). Hänellä on tähti Hollywood Walk of Famella.


title: Van Johnson

text: Van Johnson oli vuosina 1947–1968 naimisissa Eve Lynn Abbottin (k. 19. heinäkuuta 2004, ikä 90) kanssa. Hänen vuonna 1948 syntynyt Shuyler-tyttärensä on ilmoittanut lehdistölle olleensa suurimman osan elämästään huonoissa väleissä isänsä kanssa.


title: Van Johnson

text: Van Johnson toipui 1960-luvulla ihosyövästä. Hän ennätti vierailla kolmeen otteeseen televisiosarjassa "Murhasta tuli totta" ennen vetäytymistään 1990-luvun alussa. Hän kuoli 92-vuotiaana tuetun asumisen keskuksessa Nyackissa.


title: Barry Commoner

text: Barry Commoner (28. toukokuuta 1917 – 30. syyskuuta 2012) oli yhdysvaltalainen biologi ja poliitikko.


title: Barry Commoner

text: Commoner syntyi New Yorkin Brooklynissä. Hän valmistui Columbian yliopistosta vuonna 1937 ja sai Harvardista maisterin- ja tohtorinarvonsa vuosina 1938 ja 1941. Toisessa maailmansodassa Commoner oli laivaston luutnantti. Sodan jälkeen hän oli kasvifysiologian professorina Washingtonin yliopistossa St. Louisissa 34 vuoden ajan. 1950-luvun lopussa Commonerista tuli tunnettu ydinkokeiden vastustaja, ja hän julkaisi useita aihetta käsitteleviä kirjoja.


title: Barry Commoner

text: Vuonna 1979 Commoner perusti myöhemmin lakkautetun Citizens Party-puolueen, jonka presidenttiehdokkaana hän itse oli 1980. Commoner sai vain 0,27 % äänistä. Presidenttiehdokkuutensa jälkeen hän jatkoi akateemista uraansa pitkälle vanhuusiälleen saakka. Commoner oli muun muassa American Association for the Advancement of Sciencen jäsen, ja hänellä on tähti St. Louis Walk of Famella.


title: Janne Aikala

text: Janne Samuel Aikala (17. lokakuuta 1975 Turku – 14. toukokuuta 1986 Turku) oli poika, jonka antikvariaatin hoitaja Jorma Patjas surmasi keväällä 1986.


title: Janne Aikala

text: Keskiviikkona 14. toukokuuta 1986 Janne Aikala oli lähtenyt kotoaan pianotunnilleen hieman tavallista aikaisemmin poiketakseen menomatkalla keskustassa olevaan divariin. Soittotunnin oli määrä alkaa kello 16. Hän ei saapunut koskaan paikalle ja pojan vanhemmat tekivät hänestä katoamisilmoituksen. Etsinnöissä käytettiin muun muassa merivartioston helikoptereita ja lämpökameroita, mutta tuloksetta.


title: Janne Aikala

text: Lauantaina 17. toukokuuta kello 21.45 aikaan polkupyöräilevä pariskunta löysi Janne Aikalan ruumiin 20 kilometrin päässä Turun keskustasta Turun–Tampereen-valtatien varrelta. Poliisin tutkimuksissa ilmeni, että hän oli kuollut kuristamalla, eikä onnettomuuden seurauksena kuten aluksi epäiltiin. 41-vuotias antikvariaatinhoitaja Jorma Patjas vangittiin kuulusteltavaksi, koska pojan oletettiin olleen elossa viimeksi hänen kauppatiloissaan. Kuulusteluissa Patjas tunnusti surmanneensa Aikalan, väittäen tappaneensa uhrinsa vahingossa. Patjas kertoi nauttineensa runsaasti alkoholia tapahtumapäivää edeltävänä iltana sekä surmapäivän aamuna.


title: Janne Aikala

text: Divariin tultuaan Aikala oli mennyt myymälän takatilaan, missä verhojen takana oli esillä seksivälineitä, jotka eivät Patjaksen kertoman mukaan olleet soveliaita lapsille. Aikala ei ollut välittänyt Patjaksen huomautuksista, josta tämä hermostui. Patjas alkoi pahoinpidellä poikaa retuuttamalla tätä niskasta ja lyömällä tämän päätä seinää vasten, jolloin tämä oli menettänyt tajuntansa. Patjas pelästyi luullensa tappaneensa pojan ja laittoi liikkeen ikkunaan "Pieni hetki" -lapun pitääkseen asiakkaat loitolla. Tämän jälkeen Patjas sitoi Aikalan kädet ja jalat, laittoi pojalle suukapulan ja kantoi takahuoneeseen. Tämän tehtyään Patjas meni asunnolleen juomaan lisää alkoholia, jättäen pojan sidottuna antikvariaattinsa takatiloihin.


title: Janne Aikala

text: Illalla Patjas meni takaisin liikkeelleen vapauttamaan Aikalaa. Patjas rauhoitteli hätääntynyttä Jannea tarjoamalla tälle Coca-Colaa. Patjas sai ensin suostuteltua, ettei tapahtumista kerrottaisi kenellekään. Aikala kuitenkin uhkasi Patjasta pian ilmiannolla, "Kerronpas kaiken poliisille ja sinä joudut linnaan." Tästä Patjas suuttui ja kuristi pojan kuoliaaksi köydenpätkällä. Välittömästi teon tehtyään Patjas kätki ruumiin isoon pahvilaatikkoon ja vei sen huoneensa perälle. Tämän jälkeen hän meni asunnolleen nukkumaan.


title: Janne Aikala

text: Seuraavana aamuna, torstaina, Patjas avasi liikkeensä normaalisti. Illalla kaupan suljettuaan Patjas siirsi pahvilaatikon ruumiineen Opelinsa takaosaan ja etsi rauhallista paikkaa, mihin voisi hylätä ruumiin. Patjas heitti ruumiin pahvilaatikosta päätien vierellä olevaan ojaan ja ajoi kotiinsa. Pahvilaatikon ja Aikalan mukana olleen nuottivihon Patjas oli jättänyt asuntonsa roskalavalle.


title: Janne Aikala

text: Jorma Patjas tuomittiin raastuvanoikeudessa tammikuussa 1987 pahoinpitelystä, vapaudenriistosta ja murhasta elinkautiseen vankeusrangaistukseen ja maksamaan Jannen perheelle korvauksia 21 500 markkaa. Oikeuden päätökseen murhasta vaikutti se, että uhrina oli puolustuskyvytön lapsi, ja että uhria oli pahoinpidelty ja pidetty sidottuna ennen surmatekoa.


title: Janne Aikala

text: Turun hovioikeus arvioi teon heinäkuussa 1987 tapoksi, koska sen mielestä Patjas ei surmannut uhriaan vakaasta harkinnasta. Hovioikeus otti kuitenkin raastuvanoikeuden tavoin huomioon, että uhri oli puolustuskyvytön lapsi ja antoi ankaran, 12 vuoden ja 1 kuukauden vankeusrangaistuksen.


title: Janne Aikala

text: Heinäkuussa 1988 korkein oikeus arvioi teon murhaksi ja tuomitsi Patjaksen elinkautiseen.


title: Janne Aikala

text: Lapsentappajana Patjasta halveksuttiin erittäin paljon tapauksen tultua julkisuuteen. Jotkut ihmiset tuomitsivat jopa hänen äitinsäkin, jolla ei ollut mitään tekemistä murhan kanssa.


title: Aria Giovanni

text: Aria Giovanni (s. 3. marraskuuta 1977 Long Beach, Kalifornia, Yhdysvallat) on alastonmalli ja -näyttelijä. Hän oli Penthousen Kuukauden lemmikki syyskuussa 2000.


title: Aria Giovanni

text: Giovanni opiskeli San Diegossa pääaineenaan biologiaa ja työskenteli samalla tarjoilijana. Lokakuussa 1999 hän hakeutui sanomalehti-ilmoituksen perusteella alastonkuvauksiin ja päätyi tämän jälkeen Amateur Pinkin, Busty Amateursin, Seductive Amateursin ja BubbleGirlsin kaltaisille amatööripornosivustoille.


title: Aria Giovanni

text: Vuonna 2000 Aimee Sweet esitteli hänet valokuvaaja Suze Randallille, joka otti hänestä kuvasarjan. Tämä julkaistiin Penthousen syyskuun 2000 numerossa. Samanaikaisesti hän poseerasi Bomisin nettisivuilla vaatteet päällä Ferrarin kampanjassa. Seuraavana vuonna hän näytteli Monica Snatchia Selviytyjät-televisiosarjaa parodioivassa elokuvassa "Survivors Exposed".


title: Aria Giovanni

text: Giovanni on esiintynyt bondage-, fetissi-, amatööri-, glamour- ja taidekuvissa. Hän kuuluu siihen verraten vähälukuiseen isorintaisten pornomallien joukkoon, joille ei ole tehty rintojen suurennusta.


title: Aria Giovanni

text: Giovanni on työskennellyt usein Andrew Blaken kanssa ja esiintynyt tämän ohjaamissa elokuvissa "Girlfriends", "Aria", "Blondes & Brunettes", "Justine", "Adriana" ja "Naked Diva". Giovannin elokuvat ovat olleet softcorea.


title: Aria Giovanni

text: Giovanni oli naimisissa kitaristi John 5:en kanssa, mutta on eronnut.


title: Keritsimet

text: Keritsimet ovat työväline, jota käytetään kotieläinten – erityisesti lampaiden, villan tai karvan leikkaamiseen eli keritsemiseen. Ne on tyypillisesti valmistettu metallista. Keritsimien ohella keritsemisessä voidaan käyttää erityistä keritsemiskonetta.


title: Art Metrano

text: Arthur M. "Art" Metrano (s. 22. syyskuuta 1936 Brooklyn, New York) on yhdysvaltalainen näyttelijä.


title: Art Metrano

text: Metrano syntyi Brooklynissä, New Yorkissa, ja esiintyi 1970-luvulla useasti "The Tonight Show'ssa". Hänellä oli roolit "Poliisiopisto"-elokuvasarjan (1985) ja (1986) osassa.


title: Art Metrano

text: Metrano putosi tikkailta kotonaan 17. syyskuuta 1989. Hän sai onnettomuuden seurauksena selkäydinvamman, joka aiheutti väliaikaisen halvaantumisen. Hän pystyy kuntoutuksen ansiosta kävelemään itsenäisesti jonkin verran, mutta tavallisesti joutuu käyttämään liikkumiseen pyörätuolia.


title: Art Metrano

text: Metrano on ollut vuodesta 1972 naimisissa vaimonsa Rebeccan kanssa; parilla on neljä lasta.


title: Neustadt

text: Neustadt () on usean kaupungin ja kunnan nimi.


title: Pelotas

text: Pelotas [pelo:´-], on satamakaupunki Etelä-Brasiliassa Rio Grande do Sulin osavaltiossa, Patosin laguunin eteläpäässä noin 40 kilometriä Rio Grandesta luoteeseen. Kaupungin asukasluku oli 328 275 vuonna 2010.


title: Pelotas

text: Kaupunki on perustettu 1780. Pelotas on etenkin karjataloustuotteiden vientisatama. Siellä on myös öljynjalostamo, teurastamoja, myllyjä sekä säilyketeollisuutta. Pelotasissa on kaksi yliopistoa ja maatalouskorkeakoulu.


title: Hengittävä rakenne

text: Hengittävä rakenne on rakennustekniikan termi, jolla tarkoitetaan rakennetta, johon voi helposti ympäristöstä siirtyä diffuusiolla vesihöyryä ja jossa vesi voi sitoutua hygroskooppiseen aineeseen. Vastaavasti rakenteesta voi helposti vapautua vettä ja siirtyä takaisin ympäristöön. Hengittävään rakenteeseen ja sen läpi voi diffusoitua vesihöyryn lisäksi myös muita kaasuja, esimerkiksi hiilidioksidia.


title: Hengittävä rakenne

text: Hengittävällä rakenteella on suuri "tehollinen kosteuskapasiteetti", jolloin se vastaa hyvin sisäilmaan tuotetun kosteuskuorman vaihteluihin. Tavanomaista suuremman kosteuskuormituksen aikana huoneilmasta siirtyy vesihöyryä rakenteeseen ja sitoutuu siihen hygroskooppisena kosteutena. Kosteuskuormituksen päätyttyä ja ilmanvaihdon kuivatettua huoneilman vesihöyry vapautuu rakenteesta takaisin huoneilmaan. Vastaavasti mikäli huoneilman kosteuspitoisuus tilapäisesti laskee, vapautuu hygroskooppisesta materiaalista vesihöyryä ilmaan, mikä nostaa kosteuspitoisuutta. Hengittävä rakenne siis tasaa huoneilman kosteusvaihteluita.


title: Hengittävä rakenne

text: Hengittäviä rakenteita on kolmea perustyyppiä: hygroskooppinen materiaali on joko rakenteen pinnassa, vesihöyryä läpäisevien ainekerrosten takana esimerkiksi lämmöneristeenä, tai se voi muodostaa homogeenisena ainekerroksena koko rakenteen.


title: Hengittävä rakenne

text: Hengittävä rakenne voi olla osa rakennuksen ulkovaippaa, tai sijaita vaipan sisäpuolella (esimerkiksi välipohja tai väliseinä, tai vaipan paksuhko pintarakenne).


title: Hengittävä rakenne

text: Hygroskooppisuus tarkoittaa aineen kykyä sitoa itseensä ilman vesihöyryä ja luovuttaa tätä sitoutunutta kosteutta takaisin ilmaan kun ilman suhteellinen kosteus muuttuu. Aineiden hygroskooppisuutta kuvataan tasapainokosteus- eli sorptiokäyrillä. Käyrä ilmoittaa kuinka paljon kosteutta aine voi hygroskooppisesti sitoutuneena tasapainotilassa sisältää eri suhteellisissa kosteuksissa.


title: Hengittävä rakenne

text: Puu ja puupohjaiset rakennusaineet, kuten esimerkiksi lastulevy, puukuitulevy ja puukuitueriste jne. ovat hygroskooppisia. Suomalaiselle havupuulle on ominaista, että adsorptio- ja desorptiokäyrä on nouseva suhteellisen kosteuden koko alueella 0–100 %, ja jyrkästi nouseva suuren suhteellisen kosteuden alueella. Tällainen käyrän muoto on hygroskooppisuuteen liittyvän puskurivaikutuksen kannalta edullinen, koska materiaali voi sitoa ja luovuttaa runsaasti vesihöyryä suhteellisen kosteuden laajalla vaihtelualueella.


title: Hengittävä rakenne

text: Myös muut luonnonkuidut kuten pellava ovat hygroskooppisia materiaaleja, samoin polttamaton savi.


title: Hengittävä rakenne

text: Hengittävään rakenteeseen ja sen läpi voi diffusoitua vesihöyryn lisäksi myös muita kaasuja, esimerkiksi hiilidioksidia. Hiilidioksidia käytetään yleisesti ihmisperäisten epäpuhtauksien indikaattorina. Kaasut eivät kuitenkaan voi sitoutua rakenteeseen vesihöyryn tavoin, koska vesihöyryn hygroskooppista sitoutumista vastaavaa ilmiötä ei ole olemassa kaasuille. Tilanteessa jossa kaasujen pitoisuus huoneilmassa nousee - esimerkiksi hilidioksiiden pitoisuus yöllä makuuhuoneissa - osa kaasuista kuitenkin läpäisee hengittävän rakenteen diffuusion avulla ja siirtyy ympäristöön. Tämä vähentää huoneilmaan kertyviä epäpuhtauksiksi katsottavia kaasuja.Kaikkien rakenteiden on täytettävä Suomen rakentamismääräyskokoelman vaatimukset. Hengittävän rakenteen osalta tämä merkitsee erityisesti "ilmanpitävyyden" ja ulko- ja sisäkerroksen "vesihöyryn osapaineiden suhteen" huomioimista, silloin kun rakenne on osa rakennuksen ulkovaippaa.


title: Hengittävä rakenne

text: Ilmanpitävyydellä tarkoitetaan rakennuksen vaipan tiiviyttä eli kykyä estää ilmavirtausten pääsy rakenteen läpi. Ilmanpitävyys voidaan varmistaa yhtenäisellä ilmansulkukerroksella. Ehdottomia määräyksiä tiiviyttä kuvaavasta "ilmanvuotoluvun" suuruudesta ei ole, mutta arvon tulisi myös hengittävillä rakenteilla olla "n= 1 1/h", jolloin rakennuksen vaipan läpi virtaa korkeintaan yksi rakennuksen ilmatilavuus tunnissa paine-eron sisä- ja ulkoilman välillä ollessa 50 Pa.


title: Hengittävä rakenne

text: Rakenteen eri kerrosten vesihöyrynvastuksen ja ilmatiiviyden on oltava sellainen, ettei seinän kosteuspitoisuus sisäilman vesihöyryn diffuusion vuoksi muodostu haitalliseksi. Tämän johdosta hengittävässä rakenteessa on käytettävä hygroskooppisia materiaaleja.


title: Hengittävä rakenne

text:
Lämmöneristyksen lämpimällä puolella olevan rakennekerroksen vesihöyrynvastuksen tulee olla
vähintään viisinkertainen verrattuna kylmällä puolella olevan rakennekerroksen
vesihöyrynvastukseen. Tämä rajoittaa sisä- ja ulkokerroksena käytettäviä materiaaliyhdistelmiä. Sisäkerroksen vesihöyrynvastusta määritettäessä huomioidaan myös pintakäsittely.


title: Robert H. Michel

text: Robert Henry ”Bob” Michel (2. maaliskuuta 1923 Peoria, Illinois – 17. helmikuuta 2017 Arlingtonin piirikunta, Virginia) oli yhdysvaltalainen republikaanipoliitikko.


title: Robert H. Michel

text: Michel syntyi ja varttui Peoriassa, Illinoisissa. Hän haavoittui toisessa maailmansodassa; hänelle myönnettiin kaksi Pronssitähteä, Purppurasydän ja neljä palvelutähteä. Hän valmistui Bradleyn yliopistosta vuonna 1948. Vuosina 1949–1956 hän toimi kongressiedustaja Harold Velden avustajana.


title: Robert H. Michel

text: Michel oli erittäin pitkäaikainen Yhdysvaltain edustajainhuoneen jäsen Illinoisin 18. vaalipiiristä. Hän aloitti 1957 ja vetäytyi vasta 3. tammikuuta 1995, jolloin hänen paikkansa otti Ray LaHood. Vuosina 1981–1995 Michel toimi edustajainhuoneen vähemmistöjohtajana.


title: Robert H. Michel

text: Ronald Reagan palkitsi Robert H. Michelin 18. tammikuuta 1989 Presidential Citizens Medalilla ja Bill Clinton 8. elokuuta 1994 Presidential Medal of Freedomilla.


title: Meshulam Nahari

text: Meshulam Nahari (, s. 7. toukokuuta 1951 Israel) on israelilainen poliitikko ja rabbi. Hän edustaa knessetissä Haredijuutalaista Shas-puoluetta, ja hänet valittiin knessetiin ensimmäisen kerran 1999. Hän oli opetusministerinä Ehud Barakin ja Ariel Sharonin hallituksissa, salkuton ministeri Ehud Olmertin hallituksessa. Sen jälkeen hän on ollut sosiaaliministeri, sisäministeri ja vuodesta 2017 Negevin ja Galilin kehitysministeriön apulaisministeri.


title: Nippon Budōkan

text: Nippon Budōkan (, tunnetaan myös nimellä Budōkan) on suuri monitoimihalli Tokion keskustassa. Budōkan on tunnettu esimerkiksi urheilutapahtumien ja musiikkikonserttien pitopaikkana. Alun perin Budōkan rakennettiin kesäolympialaisia 1964 varten.


title: Nippon Budōkan

text: The Beatlesin "Live At Budokan" on äänitetty areenalla vuonna 1965. Vuonna 1977 Kiss soitti areenalla viisi loppuunmyytyä konserttia rikkoen samalla The Beatlesin neljän loppuunmyydyn konsertin määrän.


title: Die Fragmente der Vorsokratiker

text: Die Fragmente der Vorsokratiker on Hermann Alexander Dielsin kokoama jättimäinen esisokraattisilta filosofeilta säilyneiden tekstikatkelmien kokoelma, joka julkaistiin ensimmäisen kerran vuonna 1903. Diels uudisti ja laajensi teosta kolme kertaa, ja myöhemmin Walther Kranz julkaisi siitä viidennen uudistetun painoksen vuosina 1934–37 ja kuudennen vuonna 1952. Teoksen myöhemmät painokset ovat uusintapainoksia kuudennesta.


title: Die Fragmente der Vorsokratiker

text: Teos koostuu kolmesta osasta. Se esittää jokaista esisokraatikkoa koskien sekä lainauksia, jotka ovat peräisin heidän muuten kadonneista teoksistaan mutta säilyneet osana muiden myöhemmin kirjoittamia teoksia, sekä toisen käden lähteiden tarjoamaa aineistoa, joka tunnetaan nimellä "testimonia". Tähän kuuluvat esisokraatikkojen teosten kommentaarit sekä selonteot heidän elämästään ja ajattelustaan.


title: Die Fragmente der Vorsokratiker

text: Dielsin menetelmästä viitata esisokraatikkoja koskeviin tekstikatkelmiin on tullut alan standardi. Viittausjärjestelmää kutsutaan Diels-Kranz (DK) -numeroinniksi. Järjestelmässä jokaisella esisokraattisella kirjailijalla on oma numero, jonka mukaan kirjailijat on numeroitu suunnilleen aikajärjestyksessä Orfeuksesta teoksen "Dissoi Logoi" kirjoittajaan. Kunkin numeron alla kirjailijaan liittyvät katkelmat on merkitty kirjaimella seuraavasti:


title: Die Fragmente der Vorsokratiker

text: Kunkin kirjaimen alle koottujen katkelmien järjestys määräytyy puolestaan yleensä lähteiden nimien aakkosjärjestyksen perusteella.


title: Die Fragmente der Vorsokratiker

text: Esimerkiksi Parmenidesta koskevat katkelmat löytyvät numerolta 28. Teksti, jota pidetään hänen runonsa "Luonnosta" (”Totuuden ja Mielipiteen tie”) johdanto-osana, ja joka tunnetaan Sekstos Empeirikoksen ja Simplikioksen lainaamana, on Dielsin kokoelmassa merkitty katkelmaksi 28 B1. Luku 28 viittaa siis Parmenideehen; B siihen, että kyseessä on suora lainaus; ja 1 tarkoittaa sitä, että kyseessä on ensimmäinen Dielsin esittämistä Parmenides-lainauksista.


title: Die Fragmente der Vorsokratiker

text: Platonin kuvaus Zenon Elealaisen ja Parmenideen väitetystä vierailusta Ateenaan ("Parmenides" 127ff) on puolestaan merkitty katkelmaksi 29 A11. 29 on Zenonin numero teoksessa, sillä katkelma liittyy suoremmin Zenoniin kuin Parmenideehen; A tarkoittaa sitä, että kyseessä on kertomus kyseessä olevasta filosofista, ei lainaus.


title: Die Fragmente der Vorsokratiker

text: Vaikka Dielsin teos on suuresti arvostettu, tutkijat ovat erimielisiä joistakin sen tekemistä tulkinnoista. Jotkut tutkijat pitävät joitakin katkelmia, jotka Diels on luokitellut suoriksi lainauksiksi, tosiasiassa parafraaseina tai oppien selityksinä.


title: Die Fragmente der Vorsokratiker

text: Teoksesta puuttuvat luonnollisesti uusimmat tekstilöydöt, kuten vuonna 1998 julkistettu Strasbourgin papyrus, jossa on säilynyt joitakin osia Empedokleen ennen tuntemattomista runoista. Kyseessä vaikuttaa olevan jatko Empedokleen runolle "Luonnosta", joka on Dielsin teoksessa katkelma DK 31 B17.


title: Die Fragmente der Vorsokratiker

text: Vuoden 1934 painoksessa teoksen kolme osaa jakautuvat seuraavasti:


title: Nordhorn

text: Nordhorn on kaupunki Ala-Saksin osavaltiossa, läntisessä Saksassa. Se on Grafschaft Bentheimin piirikunnan keskuskaupunki ja sijaitsee lähellä Alankomaiden kuningaskunnan ja Nordrhein-Westfalenin osavaltion rajaa Vechte-joen varrella. Lähin suurkaupunki on Alankomaiden Enschede, joka sijaitsee noin 25 kilometriä kaupungista lounaiseen. Saksan puolella Münster sijaitsee kaupungista 75 kilometriä kaakkoon ja Osnabrück noin 85 kilometriä itään.


title: Nordhorn

text: Varhaisin kirjallinen maininta asutuksesta Nordhornin alueella sijoittuu vuoden 900 tienoille. Tuolloin sen nimi esiintyi muodossa "Northhornon". 1100-luvun lopulle mentäessä Nordhornista oli kehittynyt huomattava hiekkakivikaupan keskus fleemiläisen kauppareitin varrella. Vuonna 1379 Bentheimin kreivi Bernhard I myönsi sille kaupunginoikeudet.


title: Nordhorn

text: Nordhornin asukasluku vuoden 2006 lopussa oli 53 156. Noin 29 prosenttia kaupungin asukkaista on roomalais-katolisia, 28 prosenttia evankelis-reformoituja ja 21 prosenttia evankelis-luterilaisia. Noin 22 prosenttia väestöstä tunnustaa jotakin muuta tai ei mitään uskontoa..


title: Karl Albrecht

text: Karl Hans Albrecht ( 20. helmikuuta 1920 – 16. heinäkuuta 2014) oli saksalainen liikemies ja miljardööri. Hän perusti veljensä Theon kanssa kansainvälisen Aldi-kauppaketjun.


title: Karl Albrecht

text:
Albrecht syntyi Essenissä. Hän oli Saksan rikkain ihminen ja myös maailman rikkaimpia ihmisiä; Forbesin mukaan hänellä oli noin 20 miljardin dollarin pääoma. Hän oli naimisissa, ja hänellä on kaksi lasta.
Albrechtin veljekset jatkoivat äitinsä liikemiesuraa toisen maailmansodan päätyttyä. Ensimmäinen Aldi avattiin vuonna 1961.


title: Karl Albrecht

text: Karl Albrecht menehtyi 94 vuoden iässä heinäkuussa 2014.


title: Theo Albrecht

text: Theo Paul Albrecht (28. maaliskuuta 1922 Essen, Saksa – 24. heinäkuuta 2010) oli saksalainen liikemies ja miljardööri. "Forbesin" mukaan hän oli vuonna 2007 maailman 20. rikkain ihminen noin 17,5 miljardin dollarin pääomallaan.


title: Theo Albrecht

text: Albrecht omisti Trader Joe's -ketjun. Hän pyöritti veljensä Karlin kanssa Aldia.


title: Theo Albrecht

text: Albrecht oli vuonna 1971 siepattuna seitsemäntoista päivän ajan. Kidnappauskokemus sai hänet vetäytymään täysin pois julkisuudesta. Hänen poikansa Berthold ja Theo Albrecht nuorempi perivät isänsä osuuden (Aldi Nord) Aldi-kauppakonsernista.


title: Shelly Yachimovich

text: Shelly Yachimovich (, s. 28. maaliskuuta 1960) on israelilainen journalisti ja poliitikko. Hän edustaa työväenpuoluetta knessetissä.


title: Shelly Yachimovich

text: Amir Peretzin tultua valituksi työväenpuolueen puheenjohtajaksi, Yachimovich ilmoitti olevansa ehdolla 2006 vaaleissa. Hänet valittiin knessetin jäseneksi. Syyskuussa 2011 Yachimovich valittiin puolueensa puheenjohtajaksi. Hänestä tuli Israelin työväenpuolueen historian toinen naispuheenjohtaja Golda Meirin jälkeen. Puolue saavutti parlamenttivaaleissa 2013 vain kaksi lisäpaikkaa vuoden 2009 vaaleihin, joissa se oli saanut historiansa heikoimman tuloksen, verrattuna. Yachimovich hävisi marraskuussa 2013 puolueen puheenjohtajavaalin Isaac Herzogille seitsemäntoista prosenttiyksikön erolla.


title: Väinö Haukka

text: Väinö Haukka (24. tammikuuta 1928 Suojärvi – 2. helmikuuta 2006 Helsinki) toimi Kurikassa nimismiehenä ja oli Suomen poliisivoimissa arvoltaan komisario. Haukka oli Suomen ensimmäisiä judokoita ja Suomen ensimmäinen mustan vyön (1. Danin) judoka.


title: Väinö Haukka

text: Haukan mielenkiinto judoon heräsi Helsingin Poliisi-Voimailijoiden salilla, jossa judoa alkoi alkuvuodesta 1954 opettamaan Helsingin ruotsalaisen kauppakorkeakoulun englannin kielen opettaja John Peter Fison. Syksyllä 1954 Japanin suurlähetystöön tuli lähetystösihteeriksi neljännen danin judoka Shigemi Tagami, jonka vaikutuksesta Haukka ihastui judoon todella. Vuonna 1958 Haukasta tuli Suomen Judoliiton pääkouluttaja. Vuonna 1961 Haukka suoritti Tanskassa Ichirō Aben ohjaamalla leirillä ensimmäisenä suomalaisena mustan vyön arvon. Vuonna 1964 Haukka siirtyi nimismieheksi Etelä-Pohjanmaalle, jonne syntyi seuraavan kymmenen vuoden aikana lukuisia judoseuroja.


title: John B. Anderson

text: John Bayard Anderson (15. helmikuuta 1922 Rockford, Illinois – 3. joulukuuta 2017 Washington (DC)) oli yhdysvaltalainen poliitikko. Hän kuului republikaanipuolueeseen ja edusti Illinois’n 16:tta vaalipiiriä Yhdysvaltain edustajainhuoneessa kymmenen kauden ajan vuosina 1961–1981. Hän oli sitoutumattomana ehdokkaana vuoden 1980 presidentinvaaleissa ja sai noin seitsemän prosenttia äänistä.


title: John B. Anderson

text: Anderson valmistui oikeusopinnoista Illinois’n yliopistosta ja suoritti Master of Laws (LL.M) -tutkinnon Harvardissa. Hän oli toisen maailmansodan veteraani.


title: John B. Anderson

text: Hän kuului republikaanipuolueeseen, mutta oli sitoutumattomana ehdokkaana vuoden 1980 presidentinvaaleissa, koska republikaanien ehdokkaaksi valittiin presidenttiyden sittemmin voittanut Ronald Reagan. Anderson sai varsinaisessa vaalissa kolmanneksi eniten ääniä, noin seitsemän prosenttia.


title: John B. Anderson

text: Vuoden 2000 presidentinvaalissa Anderson antoi tukensa Ralph Naderille.


title: Vaippa

text: Vaippa voi tarkoittaa ainakin seuraavia:


title: Rémy Belvaux

text: Rémy Belvaux (10. marraskuuta 1966 – 4. syyskuuta 2006) oli belgialainen elokuvaohjaaja ja näyttelijä. Hän oli vuonna 1993 ehdolla European Film Awardsin saajaksi.


title: Rémy Belvaux

text: Belvaux syntyi Namurissa. Hänet tunnetaan ainoaksi jääneestä kokopitkästä elokuvastaan "" ("C’est arrivé près de chez vous") vuodelta 1992. Se syntyi yhteistyössä André Bonzelin, Benoît Poelvoorden ja Vincent Tavierin kanssa. Käsikirjoittamisen, ohjauksen ja tuottamisen lisäksi Belvaux myös näytteli elokuvassa. Pääosaa heistä esitti Poelvoorde.


title: Rémy Belvaux

text: "Man Bites Dogin" jälkeen Belvaux teki pieniä näyttelijäntöitä ja ohjasi mainoksia. Vuonna 1998 Belvaux oli mukana kakuttamassa Bill Gatesia. Myös hänen veljensä Lucas Belvaux on näyttelijä ja ohjaaja.


title: Rémy Belvaux

text: Belvaux kuoli marraskuussa 2006 Orry-la-Villen kylässä Pohjois-Ranskassa. Hän oli kuollessaan 39-vuotias.


title: Thora Birch

text: Thora Birch (s. 11. maaliskuuta 1982 Los Angeles, Kalifornia, Yhdysvallat) on yhdysvaltalainen näyttelijä. Hänen vanhempansa olivat pornonäyttelijät Carol Connors ja Jack Birch (mm. elokuvassa "Syväkurkku", 1972).


title: Risto Eräsaari

text: Risto Olavi Eräsaari (s. 2. helmikuuta 1946, Hämeenlinna) on Helsingin yliopiston sosiaalipolitiikan emeritusprofessori, joka on kirjoittanut runsaasti artikkeleita yhteiskuntatieteen teoriasta. Eräsaaren asiantuntijuusaloja ovat hyvinvointivaltio, moderniteetti, ongelmien epistemologia ja asiantuntijuus.


title: Risto Eräsaari

text: Eräsaari kirjoitti ylioppilaaksi Hämeenlinnan yhteiskoulussa 1965 ja valmistui Helsingin yliopistosta valtiotieteen kandidaatiksi 1970, valtiotieteen lisensiaatiksi 1976 ja väitteli valtiotieteen tohtoriksi samassa yliopistossa 1985. Työuransa hän aloitti Helsingin yliopiston assistenttina 1970–1978 ja siirtyi sieltä Suomen Akatemian nuoremmaksi tutkijaksi vuosiksi 1978–1982. Jyväskylän yliopiston yliassistenttina hän toimi 1982–1985, virkaa toimittavana professorina 1986–1988, yhteiskuntapolitiikan professorina 1988–1997 ja vuodesta 1997 lähtien dosenttina. Jyväskylän yliopiston yhteiskuntatieteellisen tiedekunnan dekaanina Eräsaari oli 1993–1997. Helsingin yliopiston sosiaalipolitiikan/ yhteiskuntapolitiikan professorina hän toimi 1997–2014, valtiotieteellisen tiedekunnan varadekaanina 1997–2000 (opetus) ja 2004–2006 (tutkimus). Joensuun yliopiston dosenttina Eräsaari on ollut vuodesta 1992.


title: Risto Eräsaari

text: Päätyönsä ohella Eräsaari on toiminut Sosiaalipoliittisen yhdistyksen hallituksen jäsenenä 1974–1978, Suomen tiedepoliittisen yhdistyksen varapuheenjohtajana 1976–1977, Helsingin yliopiston tieteellisen neuvottelukunnan jäsenenä 1997–2000 ja 2001–2003, yliopiston tutkijakollegiumin johtokunnan varapuheenjohtajana 2000–2003, 2004–2009 ja puheenjohtajana 2010–2014. Yhteiskunta ja kontingenssi -tutkimusprojektin johtajana hän oli 2006–2009. Helsingin yliopiston tiedesäätiön hallituksen jäsenenä Eräsaari oli 2004–2013, Janus-lehden päätoimittajana 1992–1996, sen toimitusneuvoston jäsenenä 1996–2005 ja 2008–2012, SoPhin toimituskunnan jäsenenä 1996–1999 ja Tiede & edistys -lehden toimituskunnassa 1998–2007.


title: Risto Eräsaari

text: Vierailevana tutkijana ja vierailevana professorina Eräsaari on ollut Brisbanessa 1986, Edinburghissa 1990, Lontoossa 1995, Kööpenhaminassa, Grazissa, Zürichissä, Manchesterissa ja Vancouverissa.


title: Giuseppe Delfino

text: Giuseppe Delfino (22. marraskuuta 1921 – 10. elokuuta 1999) oli italialainen miekkailija ja olympiavoittaja. Hänen aseenaan oli kalpa.


title: Giuseppe Delfino

text: Giuseppe Delfino voitti urallaan neljä olympiakultaa. Helsingissä 1952 ja Melbournessa 1956 hän voitti kultaa joukkuekilpailussa. Jälkimmäisissä kisoissa hän oli yhden otteluvoiton päässä henkilökohtaisesta kultamitalista mutta hävisi tuon ottelun Yhdysvaltain Richard Pew'lle ja joutui ottelemaan vielä kultamitalista maanmiestensä Carlo Pavesin ja Edoardo Mangiarottin kanssa. Jatko-otteluiden tuloksena Pavesi voitti kultaa ja Delfino jäi hopealle.


title: Giuseppe Delfino

text: Rooman 1960 olympialaisissa Delfino ei otteluissaan tuhlannut voimiaan pyrkimällä väkisin voittoon vaadittaviin viiteen pisteeseen vaan antoi ajan kulua loppuun ja keskittyi täysillä jatkoajalla oteltavaan kerrasta poikki -pisteeseen. Tällä taktiikalla hän voitti kultaa. Uransa neljännen kultamitalin hän voitti joukkuekilpailussa. Vielä Tokion 1964 olympialaisissa Delfino sai hopeaa joukkuekilpailussa.


title: Giuseppe Delfino

text: Delfinon ainoa henkilökohtainen mitali maailmanmestaruuskisoista oli pronssi vuodelta 1959.


title: Jean Hersholtin humanitaarinen palkinto

text: Jean Hersholtin humanitaarinen palkinto on Yhdysvaltain elokuva-akatemian jakama elokuva-alan palkinto, joka annetaan humanitaarisesta teosta. Palkinto on nimetty tanskalaissyntyisen ja Yhdysvalloissa vaikuttaneen näyttelijän Jean Hersholtin mukaan. Hän johti Motion Picture Relief Fundia lähes kaksikymmentä vuotta. Jaettava palkinto on Oscar-patsaan kaltainen. Se on tarkoitettu tuottajille, ohjaajille, kirjoittajille ja näyttelijöille.


title: Canoas

text: Canoas [kano:´-], on kaupunki Brasilian eteläosassa, Rio Grande do Sulin osavaltiossa, noin 15 kilometriä Porto Alegresta pohjoiseen.


title: Canoas

text: Vuonna 2010 siellä asui 324 025 ihmistä. Canoasissa on elintarvike-, lääke- ja kemianteollisuutta sekä öljynjalostamo. Suurin osa sen väestöstä käy työssä osavaltion pääkaupungissa Porto Alegressa.


title: Solomon

text: Solomon -nimisiä henkilöitä ovat tai ovat olleet:


title: Cherokeelainen kirjaimisto

text: Cherokeelainen kirjaimisto on tavukirjoitusjärjestelmä, jolla kirjoitetaan cherokeen kieltä. Sen kehitti lukutaidoton cherokee-intiaani Sequoyah, englanninkieliseltä nimeltään George Guess tai George Gist. Hän alkoi kehittää järjestelmäänsä vuonna 1809, ja cherokeet ottivat sen virallisesti käyttöön vuonna 1825. Kirjoitusjärjestelmä on yhä käytössä cherokee-intiaanien keskuudessa.


title: Cherokeelainen kirjaimisto

text: Johnny Cashin kappale ”Talking Leaves” kertoo cherokeelaisesta kirjaimistosta ja sen synnystä.


title: Cherokeelainen kirjaimisto

text: Translitteroinnissa käytettävä v-kirjain vastaa äännettä eli nasalisoitua švaata.


title: Tia Hellebaut

text: Tia Hellebaut (alk. Van Haver, s. 16. helmikuuta 1978 Antwerpen) on belgialainen entinen korkeushyppääjä ja yleisurheilun moniottelija. Hellebautin päälaji ennen korkeushyppyä oli seitsenottelu, mutta olkapäävamman vuoksi hän joutui vaihtamaan lajia.


title: Tia Hellebaut

text: Hellebaut sijoittui Edmontonin MM-kilpailuissa 2001 seitsenottelussa 14:nneksi ja Budapestin sisäratojen MM-kilpailuissa 2004 viisiottelussa viidenneksi. Hän oli korkeushypyssä kahdestoista Ateenan olympialaisissa 2004 ja kuudes Helsingin MM-kilpailuissa 2005. Hän voitti korkeushypyssä kultaa vuoden 2006 Euroopan-mestaruuskilpailuissa Göteborgissa tuloksella 203 ja vuoden 2007 yleisurheilun sisäratojen EM-kilpailuissa Birminghamissa Belgian ennätystuloksella 205.


title: Tia Hellebaut

text: Hellebaut teki viisiottelun kaikkien aikojen viidenneksi parhaan tuloksen vuonna 2007, mutta päätti olla kilpailematta sisäratojen Euroopan-mestaruuskilpailuissa sairauden takia ja keskittyä korkeushyppyyn. Osakan MM-kilpailuissa 2007 hän sijoittui korkeushypyssä 14:nneksi. Talvella 2008 hän voitti Valencian MM-hallikisoissa viisiottelun maailmanmestaruuden pistein 4867. Pekingin olympialaisissa 2008 Hellebaut voitti kultaa korkeushypyssä. Hän voitti ensimmäisenä naisena Kroatian Blanka Vlašićin sitten kesäkuun 2007. Voittotulos oli Belgian ennätys 205 cm, jonka Hellebaut ylitti ensimmäisellään ja Vlašić toisellaan. Hellebautin kulta oli ensimmäinen belgialaisen yleisurheilijan olympiavoitto sitten Tokion olympialaisten 1964 jolloin estejuoksija Gaston Roelants voitti olympiakultaa.


title: Tia Hellebaut

text: Joulukuussa 2008 Hellebaut ilmoitti olevansa raskaana ja lopettavansa uransa. Lapsen isä on Hellebautin elämänkumppani Wim Vandeven, joka on myös valmentanut Hellebautia pitkään. Hellebaut synnytti ensimmäisen lapsensa kesäkuussa 2009.


title: Tia Hellebaut

text: Helmikuussa 2010 Hellebaut ilmoitti tekevänsä paluun ja tavoittelevansa olympiavoittonsa puolustamista Lontoon olympialaisissa 2012. Barcelonan EM-kilpailuissa 2010 hän sijoittui viidenneksi tuloksella 197 cm. Hän oli raskaana Barcelonassa kilpaillessaan ja synnytti toisen lapsensa helmikuussa 2011. Kesällä 2011 hän kertoi jatkavansa uraansa ja tavoittelevansa edelleen pääsyä Lontoon olympialaisiin. Istanbulin sisäratojen MM-kilpailuissa 2012 hän oli viides tuloksella 195 cm. Hän sijoittui viidenneksi myös Lontoon olympialaisissa tuloksella 197.


title: Tia Hellebaut

text: Göteborgin sisäratojen EM-kilpailuissa 2013 hän sijoittui kahdeksanneksi tuloksella 187 cm. Kisojen jälkeen hän ilmoitti lopettavansa kilpauransa.


title: Kiutaköngäs

text: Kiutaköngäs on Oulankajokeen kuuluva, noin sadan metrin mittainen koski Oulangan kansallispuistossa Kuusamossa. Koski sijaitsee noin kilometrin päässä Oulangan luontokeskuksesta ja lähimmältä tieltä. Kosken korkeus on 13,7 metriä.


title: Sharon Gless

text: Sharon Marguerite Gless (s. 31. toukokuuta 1943 Los Angeles) on yhdysvaltalainen näyttelijä. Hänellä on irlantilaisia sukujuuria.


title: Sharon Gless

text: Glessilla on ollut pitkäaikaisia rooleja useissa suosituissa televisiosarjoissa, joista tunnetuimpia ovat "Cagney & Lacey" (1982–1988) ja "Älä kerro äidille 2" "(Queer as Folk 2)" (2000–2005). Vuonna 2007 hän aloitti sarjassa "Burn Notice".


title: Sharon Gless

text: Gless on esiintynyt myös elokuvissa ja teatterissa, ja hänellä on ollut vuodesta 1995 tähti Hollywood Walk of Famella. Hän on voittanut kaksi Emmy-palkintoa ja kaksi Golden Globea. Hän meni 4. toukokuuta 1991 naimisiin tuottaja Barney Rosenzweigin kanssa.


title: Sharon Gless

text: Glessin naispuolinen ihailija kiusasi suosikkinäyttelijäänsä 1980-luvulta saakka häirikköviesteillä; vuonna 1990 sama nainen tunkeutui käsiaseen kanssa Glessin kotiin, mutta näyttelijätär ei ollut paikalla. Ilmeisesti murtautujan aikomuksena oli ollut tehdä itsemurha Glessin nähden. Murtautuja tuomittiin kuuden vuoden vankeusrangaistukseen.


title: Barney Rosenzweig

text: Barney Rosenzweig (s. 23. joulukuuta 1937, Los Angeles) on yhdysvaltalainen televisiotuottaja, joka tunnetaan pääasiassa sarjasta "Cagney & Lacey" (1982–1988). Hän on ollut vuodesta 1991 naimisissa sarjan päätähti Sharon Glessin kanssa.


title: Barney Rosenzweig

text: Rosenzweig valmistui Etelä-Kalifornian yliopistosta valtiotieteen oppiarvolla vuonna 1959. Hänet on palkittu kahdella Emmy-palkinnolla. Hänen muistelmateoksensa "Cagney & Lacey...and Me" julkaistiin vuonna 2007.


title: Geiá sou María

text: Geiá sou María (, usein "Yassou Maria", suomeksi ”Hei Maria”) on kreikkalaisen laulaja Sarbelin kappale, jonka hän esitti vuoden 2007 euroviisuissa. Koska Kreikka oli edellisenä vuonna päässyt kymmenen parhaan joukkoon, laulu oli suoraan loppukilpailussa, jossa se esiintyi kymmenentenä. Kappale sai 139 pistettä ja pääsi sijalle 7. Se sai 12 pistettä Bulgarialta ja Kyprokselta. Laulu herätti jonkin verran kohua, sillä siinä taustatanssijat näyttivät pakaroitaan.


title: Erikhthonios (Ateena)

text: Erikhthonios () oli kreikkalaisessa mytologiassa Ateenan muinainen kuningas, joka syntyi autoktoonisesti – maasta – ja jonka Pallas Athene kasvatti. Varhaisimmat kirjoitukset eivät erottele häntä Erekhtheuksesta, hänen pojanpojastaan, mutta neljännestä vuosisadasta eaa. alkaen heidät kuvataan eri hahmoiksi.


title: Erikhthonios (Ateena)

text: Apollodoroksen mukaan Athene vieraili Hefaistoksen luona pyytämässä tältä aseita, mutta Hefaistoksen valtasi halu Athenea kohtaan. Päättäneenä säilyttää neitsyytensä Athene pakeni, mutta vaikka Hefaistos olikin rampa, hänen onnistui tavoittaa Athene ja yrittää maata tämän. Kamppailun aikana hänen siementänsä tippui jumalattaren reidelle, joka vastenmielisyyttä tuntien pyyhki sen pois villan palalla. Athene heitti villan maahan hedelmöittäen siten Gaian. Gaia palautti syntyneen pienokaisen Athenelle, joka tämän Erikhthoniokseksi (kr. "eris", ”riita” ja "khthon", "maa"), ja laittoi pieneen laatikkoon.


title: Erikhthonios (Ateena)

text: Athene antoi sen jälkeen laatikon Kekropsin, Ateenan kuninkaan, kolmelle tyttärelle – Herse, Pandrosos ja Aglauros – ja varoitti heitä koskaan avaamasta sitä. Uteliaisuus kuitenkin voitti heidät, ja Aglaulos ja Herse avasivat laatikon, josta paljastui lähteestä riippuen joko pienokainen, jonka ympärille käärme oli kietoutunut, tai joka oli puoliksi ihminen ja puoliksi käärme. Sisarukset joko tulivat hulluiksi ja heittäytyivät Akropoliilta alas, tai vaihtoehtoisesti käärme tappoi heidät. Toisen version mukaan varis kertoi Athenelle tapahtuneesta, jolloin tämä teki nämä kaksi sisarusta hulluiksi saaden heidät heittäytymään mereen.


title: Erikhthonios (Ateena)

text: Kun Erikhthonios kasvoi, hän karkotti Amfiktyonin, joka puolestaan oli anastanut vallan Kranaokselta kaksitoista vuotta aiemmin, ja tuli Ateenan kuninkaaksi. Hän nai Praksithean, najadin, ja he saivat pojan, Pandion I:n. Tänä aikana Pallas Athene suojeli häntä jatkuvasti. Hän perusti panathenaian Athenen kunniaksi ja nostatti tämän kunniaksi puisen patsaan Akropoliille. Paroksen marmorin mukaan hän opetti alamaisensa iestämään hevosia ja käyttämään niitä vaunojen vetämiseen, sulattamaan hopeaa ja kyntämään maata auralla. Lisäksi Erikthonioksen kerrottiin keksineen quadrigan, nelivaljakon.


title: Erikhthonios (Ateena)

text: Erikthoniosta seurasi valtaistuimelle hänen poikansa Pandion I.


title: Aimé Césaire

text: Aimé-Fernand-David Césaire () oli afromartiniquelainen ranskalainen runoilija, kirjailija ja poliitikko. Hän syntyi Fort-de-Francessa Martiniquen saarella ja muutti vuonna 1931 Pariisiin kouluun. Césaire oli yhdessä senegalilaisen Léopold Sédar Senghorin ja guayanalaisen Léon Gontran Damasin kanssa luomassa värillisten ympäri maailmaa yhdistävää, kirjallisia ja poliittisia pyrkimyksiä ajavaa Négritude-aattetta.


title: Aimé Césaire

text: Césaire meni vuonna 1937 naimisiin opiskelutoverinsa Suzanne Roussin kanssa; pari muutti pienen poikansa kanssa Martiniquelle vuonna 1939. Césairelle kehittyi läheinen ystävyyssuhde surrealistirunoilija André Bretoniin, joka vietti tulevat sotavuodet hänen kotisaarellaan.


title: Aimé Césaire

text: Césairesta tehtiin vuonna 1945 Ranskan kommunistipuolueen tuella Fort-de-Francen pormestari ja kansalliskokouksen jäsen. Hän ilmoitti eroavansa kommunistipuolueesta vuonna 1956 ja perusti vuonna 1960 oman "Martiniquelaisen kehityspuolueensa". Vuonna 2006 hän kieltäytyi tapaamasta Nicolas Sarkozya, jonka Union pour un Mouvement Populaire -puolue oli tukenut lakia, jonka mukaan Ranskan toiminta siirtomaa-aikana tulee esittää koulujen historianopetuksessa Ranskan kannalta myönteisessä valossa.


title: Aimé Césaire

text: Runokokoelmiensa ohella Césaire julkaisi muun muassa draamaa ja poliittisen "Discours sur le colonialismen" (1953).


title: Baguio City

text: Baguio City () on kaupunki Filippiineillä. Kaupunki sijaitsee Luzonin saaren pohjoisosassa ja sen asukasluku on 345 366 (2015).


title: Baguio City

text: Baguio City perustettiin vuonna 1900 alueella asuvan Ibaloi-kansan perustaman kylän paikalle. Tuolloinen Filippiinien hallinto päätti tehdä kaupungista Filippiinien kesäpääkaupungin vuonna 1903. Alueella on presidentin kartano ja muun muassa korkeimman oikeuden toimitiloja. Baguio on Cordilleran hallinnollisen alueen pääkaupunki. Kaupungin nimi tulee Ibaloi-kansan sammalta tarkoittavasta sanasta "bagiw". Baguio sijaitsee noin 1500 m merenpinnan yläpuolella ja alueen kasvillisuus on trooppinen ja siellä kasvaa sammaleen lisäksi muun muassa orkideoita.


title: Tekijäinvaihdunta

text: Tekijäinvaihdunta eli crossing-over tai geenienvaihdunta on meioosin ensimmäisessä jakautumisessa eli vähennysjaossa mahdollisesti tapahtuva vastinkromosomien kromatidien osien vaihto. Geenienvaihduntaa edeltää vastinkromosomien konjugoituminen (rinnakkain asettuminen) ja kiasman muodostuminen.


title: Tekijäinvaihdunta

text: Geenienvaihdunta mahdollistaa uudenlaisten geeniyhdistelmien syntymisen vastinkromosomeista, kromosomien sisäisen rekombinaation. Täten se on vastinkromosomien mendelististä segregaatiota täydentävä rekombinaatiomekanismi ja monimuotoisuutta lisäävä tekijä.


title: Vuorisirri

text: Vuorisirri ("Calidris tenuirostris") on keskikokoinen kahlaaja. Lajin kuvaili ja nimesi Thomas Horsfield 1821.


title: Vuorisirri

text: Linnun pituus on 26–28 cm, siipien kärkiväli 62–66 cm ja paino 125–230 g. Naaras on selvästi kookkaampi. Suurikokoinen sirri, hieman isosirriä suurempi. Nokka on melko ohut ja pitkähkö ja lievästi alaspäin kaartunut. Höyhenpuku on lähes kauttaaltaan tummatäpläinen, vatsapuolelta vähiten. Sukupuolet ovat samanvärisiä.


title: Vuorisirri

text: Pesii Koillis-Siperian tundralla. Muuttolintu, joka talvehtii suurina parvina Etelä-Aasiassa Pakistanista Kiinaan ja Australiassa. Maailman populaation koko noin 380 000 yksilöä. Sen kanta on erittäin uhanalainen. Lajia ei ole tavattu Suomessa.


title: Vuorisirri

text: Pesimäaikana laji elää tundralla ja arktisen alueen tunturien ja vaarojen niityillä ja pensaikoissa. Pesimäajan ulkopuolella rannikoiden muta- ja hiekkarannoilla.


title: Vuorisirri

text: Pesä on maassa ja munia on 4.


title: Vuorisirri

text: Hyönteiset, nilviäiset ja muut pienet selkärangattomat.


title: Lars Frölander

text: Lars Arne Frölander (s. 26. toukokuuta 1974 Borlänge) on ruotsalainen uimari ja olympiavoittaja. Hänen uransa kohokohta oli 100 metrin perhosuinnin olympiavoitto Sydneyssä 2000. Muutamaa kuukautta myöhemmin hän rikkoi 100 metrin perhosuinnin maailmanennätyksen lyhyellä radalla 16. marraskuuta 2000, ajalla 50,59, Ateenassa, lyhyen radan MM-kilpailuissa, ja paransi sitä seuraavana päivänä lukemiin 50,44. Ennätys kesti vuoden ja kuukauden, jolloin sen rikkoi saksalainen Thomas Rupprath.


title: Lars Frölander

text: Frölander palkittiin Svenska Dagbladetin kultamitalilla vuonna 2000.


title: Lars Frölander

text: Seuratasolla Frölander edustaa Linköpings Allmänna Simsällskapia.


title: Helsingin taidevärjäämö

text: Helsingin Taidevärjäämö OY- Helsingfors Konstfärgeri AB oli suomalainen vuosina 1929-1989 toiminut kankaanpainantayritys. Yritys aloitti toimintansa Helsingissä, osoitteessa Mikonkatu 8. Vuonna 1932 tuotantolaitos muutti Meritullinkatu 1:een ja vuonna 1939 Lindström Oy:n rakennukseen Lautatarha- ja Tynnyrintekijänkadun kulmaan, missä se toimi vuoteen 1989 asti.


title: Helsingin taidevärjäämö

text: Helsingin Taidevärjäämöllä oli huomattava vaikutus kotimaisen painokangassuunnittelun kehitykseen. Erityisesti siihen johti tekstiilitaiteilija Eeva Taimin sekä sisustusarkkitehti Kaj Franckin työ mallinsuunnittelijoina. Myös graafikko Helmiriitta Honkanen sekä Kaarina Hälvä ovat toimineet yrityksessä mallipiirtäjinä.


title: Mærsk Mc-Kinney Møller

text: Arnold Mærsk Mc-Kinney Møller (13. heinäkuuta 1913 Kööpenhamina – 16. huhtikuuta 2012 Kööpenhamina) oli tanskalainen liikemies ja miljardööri.


title: Mærsk Mc-Kinney Møller

text: Mærsk Mc-Kinney Møller syntyi Kööpenhaminassa 13. heinäkuuta 1913. Hänen isänsä oli liikemies Arnold Peter Møller ja äiti Yhdysvaltain Kentuckysta kotoisin oleva Chastine Estelle Roberta McKinney. Møller pitikin itseään puoliksi amerikkalaisena. Perheyhtiön toimintaan Mærsk Mc-Kinney Møller tuli mukaan vuonna 1940. Tanskan miehityksen myötä hän siirsi isänsä kanssa yhtiön toiminnan New Yorkiin, mistä käsin Mærsk Mc-Kinney Møller johti yhtiötä toisen maailmansodan aikana. Yhdysvalloissa hän asui vuoteen 1947 saakka.


title: Mærsk Mc-Kinney Møller

text: Isänsä kuoleman jälkeen 1965 Mølleristä tuli A. P. Møller-Mærskin toimitusjohtaja ja hallituksen puheenjohtaja. Hän jäi sivuun toimitusjohtajan paikalta 1993, mutta jatkoi yhtiön hallituksen puheenjohtajana vuoteen 2003. Mc-Kinney Møllerin aikana Maersk-konsernista muotoutui kansainvälinen monialayhtiö, joka toimi muun muassa lentoliikenteessä, vähittäiskaupassa, it-alalla sekä teollisuudessa. Maerskista kehittyi suuri logistiikkayhtiö, jonka tulot vuonna 2010 olivat noin 60 miljardia kruunua.


title: Mærsk Mc-Kinney Møller

text: Tanskalaislehti Berlingske Nyhedsmagasin arvioi vuonna 2010 Møllerin varakkaimmaksi tanskalaiseksi hänen omaisuutensa ollessa 8,3 miljardia kruunua. Vuonna 2007 talouslehti Forbes oli arvioinut Møllerin toiseksi varakkaimmaksi tanskalaiseksi Lego Groupin entisen toimitusjohtajan ja hallituksen puheenjohtajan Kjeld Kirk Kristiansenin jälkeen.


title: Mærsk Mc-Kinney Møller

text: Møllerin puoliso Emma kuoli vuonna 2005. Heillä oli kolme tytärtä: Ane Mærsk Mc-Kinney Uggla, Leise Mærsk Mc-Kinney Møller ja Kirsten Mc-Kinney Møller Olufsen. Møller oli yksi harvoista Elefanttiritarikunnan jäsenistä, jotka eivät ole valtionpäämiehiä eivätkä kuninkaallisia. Hän oli ensimmäinen ei-amerikkalainen IBM:n hallituksessa, jossa hän istui 14 vuoden ajan. Mærsk Mc-Kinney Møller kuoli 98-vuotiaana Kööpenhaminassa 16. huhtikuuta 2012.


title: Robin Wikman (jalkapalloilija)

text: Robin Wikman (s. 21. tammikuuta 1986 Helsinki) on entinen suomalainen jalkapalloilija. Hän oli pelipaikaltaan vasen laitapuolustaja.


title: Robin Wikman (jalkapalloilija)

text: Wikman lukeutui Suomen alle 21-vuotiaiden maajoukkueen vakionimiin. 15. toukokuuta 2009 alle 21-vuotiaiden maajoukkueen päävalmentaja Markku Kanerva valitsi Wikmanin 40:n pelaajan ehdokaslistalle, josta valitaan lopullinen alle 21-vuotiaiden joukkue 15. kesäkuuta - 29. kesäkuuta Ruotsissa pelattavaan EM-lopputurnaukseen.


title: Robert Mondavi

text: Robert Gerald Mondavi (18. kesäkuuta 1913 – 16. toukokuuta 2008) oli yhdysvaltalainen viininvalmistaja. Hän loi uransa Kaliforniassa, ja hänen katsotaan yleisesti tehneen Napa Valleyn viineistä maailmankuuluja.


title: Robert Mondavi

text: Virginia-nimisessä kaupungissa Minnesotassa syntyneen Mondavin vanhemmat olivat italialaisia maahanmuuttajia. Mondavit muuttivat Kaliforniaan Robertin ollessa 10-vuotias. Hän valmistui Stanfordin yliopistosta vuonna 1937. Kuvernööri Arnold Schwarzenegger ja First Lady Maria Shriver ilmoittivat 20. elokuuta 2007 hänen ottamisestaan California Hall of Fameen 5. joulukuuta.


title: Robert Mondavi

text: Mondavi loi vuonna 1968 sen ajan Amerikassa varsin tuntemattoman Sauvignon Blanc'n paikallisen "Fumé blanc" -version. Kyseinen viini oli välitön menestys. Sen tekijän omaelämäkerta "Harvests of Joy" ilmestyi vuonna 1998, ja hänen elämästään on tehty dokumenttielokuva. Hänen viinitilansa eteen tehdystä työstä nousi julkisuuden henkilöksi myös hänen puolisonsa Margrit Mondavi.


title: Espanjan Grand Prix 2001

text: Espanjan Grand Prix 2001 oli Formula 1 -sarjan osakilpailu, joka ajettiin 29. huhtikuuta 2001 Circuit de Catalunyalla Espanjassa. Kilpailun voitti Ferrarilla ajanut Michael Schumacher, jolle voitto oli kauden kolmas. Schumacher ajoi myös kilpailun nopeimman kierroksen ajalla 1.21,151 (kierroksella 25)


title: Espanjan Grand Prix 2001

text: McLarenilla ajanut suomalaiskuljettaja Mika Häkkinen keskeytti kilpailun johtopaikalta viimeisellä kierroksella, jonka seurauksena Michael Schumacher nousi voittajaksi. Voitto olisi ollut Häkkiselle neljäs peräkkäinen Catalunyan radalla.


title: Espanjan Grand Prix 2001

text: FIA salli Espanjan osakilpailusta lähtien luistoneston.


title: Neidhart von Reuenthal

text: Neidhart von Reuenthal myös Nithart (noin 1180 – noin 1240) oli saksalainen minnelaulaja, joka oli syntynyt Baijerissa ja asui elämänsä Itävallassa, missä hän toimi Itävallan herttuan Fredrik II:n palveluksessa. Minnelaulajana Neidhart oli luovimmillaan vuosien 1210 ja 1240 välisenä aikana.


title: Neidhart von Reuenthal

text: Neidhart von Reuental (yläsaksaksi Nîthart uon Riuwental) on todennäköisesti hänen pseudonyyminsä. Neidhart osallistui viidenteen ristiretkeen vuosina 1217–1219. Yleisesti hänen laulunsa olivat tarkoitetut esitettäviksi hovin tilaisuuksissa ja ne jakautuvat kahteen eri tyyppiin, eli Sommerreien ja Winterlieder. Ensin mainitut ovat yksinkertaisia muodoltaan ja lyhyitä; ne kuvaavat yleensä talonpoikaisväestön tansseja. Jälkimmäiset ovat pidempiä ja rakenteeltaan taidokkaampia ja niihin on useimmiten sisällytetty taitavia kuvauksia talonpoikaiselämästä.


title: Neidhart von Reuenthal

text: Lauluissaan Neidhart yhdistää usein taidokkaasti korkean rakkauden teeman parodioiden riemukkaan realistiseen talonpoikaiseen elämänmenoon. Hän myös ivailee talonpoikaisia nuorukaisia, jotka matkivat ritarien minnerunoutta, joka oli keskeisesti rakkausrunoutta.


title: E. R. Braithwaite

text: Edward Ricardo Braithwaite (27. kesäkuuta 1920 Georgetown, Guyana – 12. joulukuuta 2016 Rockville, Maryland, Yhdysvallat) oli guyanalainen kirjailija ja diplomaatti. Hänen kaunokirjalliset teoksensa kuvaavat heikkoja sosiaalisia oloja ja mustiin kohdistuvaa rotusortoa.


title: E. R. Braithwaite

text: Opiskeltuaan Queen’s Collegessa kotimaassaan Braithwaite pääsi New Yorkin City Collegeen. Hän palveli toisessa maailmansodassa Royal Air Forcen lentäjänä. Sodan jälkeen hän muutti Cambridgen yliopistoon, jossa opiskeli tohtoriksi fysiikasta.


title: E. R. Braithwaite

text:
Braithwaiten tunnetuin kaunokirjallinen teos on hänen esikoisromaaninsa "To Sir, with Love" (1959), joka pohjautuu hänen omiin kokemuksiinsa käytöshäiriöisen luokan opettajana Itä-Lontoossa 1950-luvun alkupuolella. James Clavell
ohjasi teoksen pohjalta vuonna 1967 menestystä saavuttaneen elokuvan "Vastahakoiset" ("To Sir With Love"), jossa Sidney Poitier esittää kirjailijan omaakuvaa ymmärtäväisenä opettajana.


title: E. R. Braithwaite

text: Braithwaite toimi pitkän kansainvälisen uransa aikana muun muassa Guyanan suurlähettiläänä Yhdistyneissä kansakunnissa ja Venezuelassa sekä opetti englantia New Yorkin yliopistossa.


title: John Wooden

text: John Robert Wooden (14. lokakuuta 1910 Hall, Indiana – 4. kesäkuuta 2010 Los Angeles, Kalifornia) oli yhdysvaltalainen koripalloilija ja koripallovalmentaja. Hän oli kaikkien aikojen ensimmäinen henkilö, joka kelpuutettiin Basketball Hall of Fameen sekä pelaajan (1961) että valmentajan (1973) ominaisuudessa.


title: John Wooden

text: Woodenia pidetään yhtenä amerikkalaisen yliopistourheilun legendoista. Hän johti UCLA:ssa ("University of California, Los Angeles") The Bruinsia, joka voitti hänen aikanaan 620 ja hävisi 147 peliä. Joukkue voitti kaikkiaan kymmenen NCAA-mestaruutta.


title: John Wooden

text: Wooden valmistui Purduen yliopistosta. Hän oli naimisissa Nellie Rileyn kanssa 53 vuoden ajan, kunnes tämä kuoli sairauteen 21. maaliskuuta 1985. Hänet valittiin Sports Illustratedin "Vuoden urheilijaksi" vuonna 1972, ja hänelle myönnettiin Presidential Medal of Freedom. Hän on kuulunut vuodesta 2006 College Basketball Hall of Fameen.


title: Joseph Banks

text: Sir Joseph Banks (13. helmikuuta 1743 Lontoo – 19. kesäkuuta 1820 Lontoo) oli brittiläinen luonnontutkija ja kasvitieteilijä. Banks osallistui kahdeksanhenkisen tiedemiesryhmän johtajana löytöretkeilijä James Cookin ensimmäiselle maailmanympäripurjehdukselle (1768–1771). Matkoiltaan hän toi mukanaan useita eurooppalaisille ennen tuntemattomia kasvilajeja, muun muassa eukalyptuksen, akasian ja mimosan. "Banksia"-kasvisuku on nimetty Banksin mukaan.


title: Joseph Banks

text: Joseph Banks syntyi rikkaan lincolnshirelaisen suurtilallisen ja alahuoneen jäsenen William Banksin pojaksi Lontoossa helmikuun 13. päivänä 1743. Maineikkaaseen Etonin sisäoppilaitokseen nuori Banks siirrettiin opiskelemaan vuonna 1756; hänen opiskelutovereihinsa kuului muun muassa Constantine John Phipps. Vuodesta 1760 Banks jatkoi opintojaan Oxfordin yliopistossa Christ Churchin collegen jäsenenä, keskittyen luonnontieteisiin perinteisten oppiaineiden sijaan.


title: Joseph Banks

text: Vuonna 1763 Banks muutti Oxfordista äitinsä kotiin Chelseaan. William Banks oli kuollut 1761, ja täyttäessään 21 vuotta Joseph peri täysi-ikäisenä isänsä kartanotilan Revesby Abbeyn. Tilusten hoitaminen vaati Banksilta aikaa, ja hänen oli jaettava elämänsä Lontoon ja Lincolnshiren kesken. Banksin kiinnostus luontoa kohtaan kuitenkin säilyi, ja hän oli vakiovieras Chelsean lääketieteellisessä puutarhassa. British Museumin kautta Joseph Banks tutustui muun muassa ruotsalaiseen kasvitieteilijään Daniel Solanderiin, jonka avulla onnistui pääsemään kirjeenvaihtoon Carl Linnén kanssa. Banks loi suhteita aikansa tiedemaailmaan, ja ennen pitkää hän oli kohonnut kuningas Yrjö III:n tieteelliseksi neuvonantajaksi. Asemaansa Banks käytti surutta hyväkseen tyydyttääkseen omia kasvitieteellisiä intohimojaan ja painosti kuningasta rahoittamaan tutkimattomille alueille suuntautuvia löytöretkiä. Oxfordin-opintojaan Banks jatkoi aina vuoteen 1794, mutta luovutti tuolloin suorittamatta tutkintoa.


title: Joseph Banks

text: 1766 Joseph Banks hyväksyttiin Royal Societyn jäseneksi. Samana vuonna hän myös suoritti ensimmäisen löytöretkensä Phippsin kanssa Newfoundland ja Labradorin provinssiin Kanadaan. Matka ja sen tuloksena syntynyt paikallisten eläin- ja kasvilajien tieteellinen jaottelu tekivät Banksin nimestä tunnetun silloisten luonnontieteilijöiden keskuudessa.


title: Joseph Banks

text: Banks nimitettiin johtajaksi Royal Societyn eteläiselle Tyynelle valtamerelle suuntautuvan löytöretken kahdeksanhenkiseen tiedemiesryhmään, johon kuuluivat myös Banksin ystävä Daniel Solander ja tämän sihteeri, suomalainen Herman Spöring. "Endeavour"-purjealuksella suoritettavaa retkeä johti Newfoundlandin kartoittamisessa kunnostautunut James Cook. Tieteellisen panoksensa lisäksi Joseph Banks oli myös hankkeen tärkeä rahoittaja: Etonissa ja Oxfordissa luomiensa suhteiden kautta hänen panoksensa retken rahoitukseen oli yhtä huomattava kuin Britannian kuninkaan itsensä.


title: Joseph Banks

text: Vuonna 1868 alkanut matka suuntautui aluksi Brasiliaan, jossa Banks kuvaili ensimmäisenä nykyisin huonekasveina tunnetut ihmeköynnökset. Tahitin ja Uuden-Seelannin jälkeen Cook siirtyi kartoittamaan Australian rannikkoa ja laski maihin Botany Bayn lahteen, n. 8 km nykyisestä Sydneyn kaupungista etelään (1770). Lahti nimettiin Banksin ehdotuksen mukaan alueen lajirikkauden perusteella. Banks vietti alueella tiedemiestovereineen lähes seitsemän viikkoa, kun "Endeavour"'ia korjattiin Suurella koralliriutalla sattuneen haverin jäljiltä. Solanderin ja tri. Spöringin kanssa Banks kartoittivat ensimmäisinä laajemmin australialaista kasvimaailmaa ja kuvailivat monia tieteelle uusia kasvilajeja. Yksistään Banks löysi ja kuvaili matkalla lähes 80 uutta eläin- ja kasvilajia. Kuvataiteilija Sydney Parkinson tallensi paperiin lähes 800 eri kasvilajia piirroksina, jotka julkaistiin lopulta kokonaisuudessaan 35-osaisena kirjasarjana 1980-luvulla nimellä Banks' Florilegium.


title: Joseph Banks

text: Kun Cookin retkikunta palasi Englantiin 12. heinäkuuta 1771, Joseph Banksista oli tullut kuuluisa mies.


title: Joseph Banks

text: Heinäkuussa 1772 Banks matkusti Daniel Solanderin kanssa tutkimaan Islannin luontoa "Sir Lawrence"-purjelaivalla ja palasi mukanaan laaja näytekokoelma paikallisista kasvilajeista.


title: Joseph Banks

text: Banks asettui Lontooseen ja ryhtyi toimiin laajan kasvikokoelmansa järjestämiseksi. 30. marraskuuta 1778 Joseph Banks valittiin Royal Societyn puheenjohtajaksi, jota virkaa hän hoiti kunnialla peräti 41 vuotta. Baronetinarvon Banks sai vuonna 1781.


title: Joseph Banks

text: Avioon Joseph Banks astui maaliskuussa 1779 ja siirtyi asumaan Lontoossa osoitteeseen 32 Soho Square, jota nykyisin käyttää 20th Century Fox. Suuri talo toimi Banksin Lontoon-kotina hänen loppuikänsä, siellä hän otti vastaan monia aikansa brittiläisiä ja ulkomaalaisia tiedemiehiä ja kirjailijoita. Banksin pariskunnan tykö asui myös Banksin sisar, Sarah Sophia Banks. Joseph Banks palkkasi kirjastoaan ja kasvikokoelmiaan hoitamaan Daniel Solanderin, jota seurasivat Jonas Dryander ja Robert Brown.


title: Joseph Banks

text: Vuodesta 1773 Banks toimi epävirallisesti Kew Gardensin johtajana. Banks lähetti innokkaasti kasvitieteilijöitä eri puolille maailmaa, ja pääasiassa hänen toimeliaisuutensa ansiosta Kew Gardens'ista muodostui edelläkävijä eurooppalaisten kasvitieteellisten puutarhojen joukossa. Kuningas Yrjö III virallisti hänen asemansa Kew Gardensin johtajana lopulta vuonna 1797. Banks oli vastuussa muun muassa George Vancouverin tutkimusretkestä Pohjois-Amerikan luoteisrannikolle sekä William Bligh'n merimatkoista, joiden tavoitteena oli siirtää leipäpuu eteläiseltä Tyyneltämereltä Karibianmeren saarille. Kesken matkan Bligh'n aluksen HMS Bountyn miehistö nousi kuuluisaksi tulleeseen kapinaan ja hylkäsi kapteenin 17 miehen kanssa soutuveneeseen. Banks oli myös tärkeässä asemassa rahoittajana William Smithin vuosikymmeniä kestäneissä yrityksissä koota täydellinen Englannin geologinen kartta. Lisäksi hän valitsi Allan Cunninghamin löytöretkelle keräämään kasvinäytteitä Brasiliasta ja Koillis-Australiasta.


title: Joseph Banks

text: Royal Societyn johdossa Joseph Banksilla oli merkittävä vaikutus brittiläisen tieteenteon kehitykseen aina 1800-luvun alkupuolelle. Hän oli myös Uuden Etelä-Walesin kolonialisoinnin vakaimpia kannattajia ja liikkeellepanijoita.


title: Joseph Banks

text: 1800-luvun koitettua Banksin terveys alkoi reistailla, ja kihti vaivasi häntä talvisin. Vuoden 1805 jälkeen Banks oli käytännössä sidottu pyörätuoliinsa, mutta hän jatkoi silti kasvitieteellisiä tutkimuksiaan ja edustustehtäviään, ja kiinnostui viime vuosinaan myös arkeologiasta. Toukokuussa 1820 Banks jätti eroilmoituksensa Royal Societyn puheenjohtajan tehtävästä, mutta veti sen takaisin hallituksen pyynnöstä. Joseph Banks kuoli 19. kesäkuuta 1820 lapsettomana.


title: Joseph Banks

text: Joseph Banks on antanut nimensä muun muassa uusiseelantilaiselle Banksin niemimaalle, Banksin saarille, jotka ovat nykyisin osa Vanuatua, sekä Banksin maalle, läntisimmälle Kanadan arktisista saarista.


title: Joseph Banks

text: Canberran esikaupunki Banks ja Sydneyn esikaupunki Bankstown on nimetty Banksin mukaan.


title: Joseph Banks

text: Banks esiintyi myös vanhassa viiden Australian punnan setelissä.


title: Joseph Banks

text: Joseph Banks kuului vapaamuurareihin, joihin hän liittyi hieman ennen lähtöään James Cookin ensimmäiselle maailmanympäripurjehdukselle.


title: Martti Pennanen

text: Martti Asser Pennanen (8. joulukuuta 1923 Tervola – 17. joulukuuta 2010 Tampere) oli suomalainen näyttelijä. Suurelle yleisölle hän tuli tunnetuksi 1970- ja 1980-luvuilla tehtyjen elokuvien ja televisionäytelmien ansiosta. Pennasen muistetuimpia esiintymisiä ovat olleet roolit elokuvissa "Päämaja", "Kun taivas putoaa", "Yhden miehen sota", "Meiltähän tämä käy", "Loma" ja "Pedon merkki" sekä televisionäytelmissä "Lyhyet erikoiset", "Hänen olivat linnut" sekä "Sodan ja rauhan miehet", jossa hän näytteli Väinö Tanneria.


title: JP Siili

text: Jukka-Pekka Siili (s. 17. syyskuuta 1964), tunnetaan myös nimellä JP Siili, on suomalainen elokuvaohjaaja ja käsikirjoittaja. Hän on ohjannut muun muassa elokuvat "Ganes" (2007) ja "Hymypoika" (2003) sekä televisiosarjat "Rakastuin mä luuseriin" (2005), "Juulian totuudet" (2002), "Uusi päivä" (2010) ja "Tellus" (2014).


title: JP Siili

text: Siili on myös voittanut käsikirjoittamallaan ja ohjaamallaan kolmiosaisella tv-minisarjalla "Juulian totuudet" (2002) arvostetun kansainvälisen Prix Italia -palkinnon parhaana draamasarjana. Lisäksi "Juulian totuudet" voitti myös Telvis-palkinnon.


title: SF Film

text: SF Film Finland Oy on vuoden 2000 alussa toimintansa aloittanut Bonnier-konserniin kuuluvan Svensk Filmindustrin tytäryhtiö. Aikaisemmin yritys oli nimeltään FS Film Oy, mutta vaihtoi nimensä vuonna 2013 SF Film Finlandiksi, joka on lähempänä konsernin muiden pohjoismaisten elokuvatoimistojen nimiä. Se on Suomen johtava elokuvalevitysyhtiö sekä teatterielokuva- että DVD-markkinoilla, ja sen edustamia ulkomaisia elokuvayhtiöitä ovat muun muassa Warner Bros. ja 20th Century Fox, joka on näistä suurin.


title: SF Film

text: Yhtiöllä on vuosina 2000–2011 ollut ensi-illassa yli 500 ulkomaista ja 50 kotimaista elokuvaa, joista suurimpia lanseerauksia ovat olleet "Taru sormusten herrasta" -trilogia, James Bond -elokuva "Kuolema saa odottaa", "The Simpsons Movie", "Avatar", "Ice Age" -animaatiot, "Tähtien sota" -sarjan Episodit II ja III sekä viimeisimpänä kesällä 2011 julkaistu "Harry Potter ja kuoleman varjelukset, osa 2".


title: SF Film

text: SF Film on markkinajohtaja elokuvien tallennemyynnissä 22 %:n ja vuokramyynnissä noin 35 %:n markkinaosuudella (09/11). Teatterilevityksessä markkinaosuudeksi vuonna 2012 arvioidaan 40–45 %.


title: Kaye Ballard

text: Catherine Gloria Balotta (Kaye, joskus Kay Ballard; 20. marraskuuta 1925 Cleveland, Ohio – 21. tammikuuta 2019 Rancho Mirage, Kalifornia) oli yhdysvaltalainen näyttelijä. Hänellä oli italialaisia juuria.


title: Kaye Ballard

text: Ballard esiintyi vuosina 1967–1969 NBC:n tilannekomediassa "The Mothers-in-Law", jonka toisena päänäyttelijänä oli Eve Arden. Hänet tunnetaan myös Broadwayn musikaaleista ja useista elokuvista. Hän vieraili "The Muppet Show’ssa" vuonna 1976 ja jatkoi uraansa 1940-luvulta aina 2000-luvulle saakka.


title: Kaye Ballard

text: Ballard oli naimaton ja toipunut rintasyövästä. Hän asui vuodesta 1970 kuolemaansa saakka Rancho Miragessa, Kalifornian Coachella Valleyssa asunnossa, jonka hän on kertonut ostaneensa aikoinaan Desi Arnazilta.


title: Cass Ballenger

text: Thomas Cass Ballenger (6. joulukuuta 1926 Hickory, Pohjois-Carolina – 18. helmikuuta 2015) oli yhdysvaltalainen republikaanisen puolueen poliitikko. Hän edusti vuosina 1986–2005 puoluettaan Yhdysvaltain edustajainhuoneessa Pohjois-Carolinan kymmenennestä vaalipiiristä.


title: Cass Ballenger

text: Ballenger syntyi Hickoryssa. Hän opiskeli Pohjois-Carolinan yliopistossa Chapel Hillissä ja sai myöhemmin "Bachelor of Artsin" arvon Amherst Collegesta. Hän oli toisen maailmansodan veteraani.


title: Cass Ballenger

text: Ballenger ei asettunut enää ehdolle vuoden 2004 vaaleissa ja hänen seuraajakseen valittiin Patrick McHenry, jonka valintaa republikaanien ehdokkaaksi hän oli tukenut esivaalin toisella kierroksella.


title: Cass Ballenger

text: Ballenger oli 1800-luvun poliitikko Lewis Cassin lapsenlapsenlapsenlapsi.


title: Roscoe Bartlett

text: Roscoe Gardner Bartlett (s. 3. kesäkuuta 1926 Kentucky) on yhdysvaltalainen republikaanisen puolueen poliitikko. Hän istui Yhdysvaltain edustajainhuoneessa Marylandin kuudennesta vaalipiiristä vuosina 1993–2013.


title: Roscoe Bartlett

text: Bartlett on pitkän akateemisen uran luonut professori. Hän on harjoittanut koko ikänsä myös maanviljelyä; rakkaus alaan kehittyi jo lapsuudessa, jonka hän vietti isoisänsä tilalla Kentuckyssä. Hänellä on puolisonsa Ellen Louise Baldwinin kanssa kymmenen lasta.


title: Roscoe Bartlett

text: Bartlett on seitsemännen päivän adventisti.


title: Le Tigre

text: Le Tigre on yhdysvaltalainen yhtye, jonka musiikki on sekoitus punkia, elektroa ja new wavea. Le Tigre tunnetaan erittäin poliittisista, feministisistä sanoituksista. Yhtyeen biisi Deceptacon on tunnettu myös Girl Skateboardsin elokuvasta "Yeah Right"


title: Le Tigre

text: Alkuperäisenä suunnitelmana oli, että Le Tigre sekoittaisi riot grrrlin politiikkaa ja feminismiä hauskoihin sampleihin ja lo-fi-biitteihin. Yhtye itse julisti olevansa ”underground elektro-feministisiä performanssitaiteilijoita” yhdistäen esiintymisissään visuaalisuutta, musiikkia ja tanssia.


title: Le Tigre

text: Yhtyeen perustivat vuonna 1998 Johanna Fateman ja Kathleen Hanna, joka oli aiemmin ollut Bikini Kill -yhtyeen laulaja. Mukana oli myös JD Samson, josta tuli yhtyeen varsinainen jäsen, kun Sadie Benning jätti yhtyeen ennen "Feminist Sweepstakes" -albumin nauhoittamista vuonna 2001. JD oli työskennellyt aiemmin yhtyeen roudarina ja Benningin diakuvien koneenkäyttäjänä ensimmäisen albumin aikaisissa live-esiintymisissä. JD on merkittävä homoseksuaalien oikeuksien puolustaja, ja poiminnat ”New Kicks” -kappaleessa ovat tosiasiallisesti mielenosoituksesta, jonka JD itse nauhoitti. Kathleen on aktiivinen seksuaalisen hyväksikäytön vastustaja.


title: Le Tigre

text: ”Hot Topic” -kappale yhtyeen ensimmäisellä albumilla on kunnianosoitus kaikille kuvataiteilijoille, muusikoille, kirjailijoille, feministeille ja muille, jotka ovat inspiroineet heitä. Näitä ovat esimerkiksi Yoko Ono, Cibo Matto, Aretha Franklin, Vaginal Davis, Yayoi Kusama, John Cassavetes, Sleater-Kinney, Billy Tipton, James Baldwin ja Jean Genet. Vastaavasti kappale ”FYR” "Feminist Sweepstakes" -albumilta on kunnioituksenosoitus asioille, jotka tuotiin esiin Shulamith Firestonen "Fifty Years of Ridicule"'ssa hänen vuonna 1970 julkaistussa feministisessä teoksessaan "The Dialectic of Sex".


title: Le Tigre

text: Le Tigren kaksi ensimmäistä levytystä julkaisi riippumaton levy-yhtiö Mr. Lady Records, jota pyörittävät The Butchiesin Kaia Wilson ja taiteilija Tammy Rae Carland. "Feminist Sweepstakes" (2001) tuli ulos Chicks on Speedin levy-yhtiön kautta. "This Island" -albumi (2004) oli Le Tigren ensimmäinen suurella yhtiöllä (Universal/Strummer). The Carsin Ric Ocasek tuotti sille yhden kappaleen, ”Tell You Now”. Vielä Universalin kanssa tehdyn sopimuksen jälkeenkin Le Tigre jatkoi työskentelyä itsenäisten levy-yhtiöiden kanssa. Vuonna 2005 he julkaisivat "This Island Remixes" -äänitteen Chicks on Speedin kanssa.


title: Le Tigre

text: Vuoden 2007 alusta yhtye päätti jäädä pitkälle tauolle.


title: Runnin seisake

text: Runnin seisake () on seisake Suomen rataverkolla Iisalmen kaupungissa Pohjois-Savon maakunnassa rataosalla .


title: Runnin seisake

text: Runnin lähde tunnettiin laajalti jo 1700-luvulla, jolloin paikkakunnalle kulki ihmisiä juomaan ihmeitä tekeväksi kerrottua vettä. Lähteen ympärille syntyi 1900-luvun alussa kylpylä hotelleineen ja huviloineen. Rautatien tullessa paikkakunnalle Runnin kylpylä eli kukoistuskauttaan. Ennen rautatien valmistumista kylpylävieraat saapuivat laivalla Iisalmesta, mutta junalla pääsi vain parin kilometrin päähän kylpylästä.


title: Runnin seisake

text: Asema otettiin käyttöön vuonna 1925. Asemarakennuksen suunnitteli ilmeisesti rautatiehallituksen arkkitehti Bruno Granholm ja se edustaa rataosalle tyypillistä arkkitehtuuria.


title: Runnin seisake

text: Runnin asema alennettiin laiturivaiheeksi vuonna 1964 ja se muutettiin miehittämättömäksi vuonna 1972. Tavaraliikenne Runnin seisakkeella lopetettiin vuonna 2001, mutta kylpylän ansiosta henkilöliikenne jatkuu edelleen, ja asemalle on rakennettu uusi korkea matkustajalaituri. Vuonna 1981 Runnin asemalla kuvattiin Eino Säisän romaanisarjaan pohjautuvaa TV-elokuvaa "Kukkivat roudan maat".


title: Bibi Blocksberg

text: Bibi Blocksberg on saksalainen lasten radiokuunnelma, jonka on luonut Elfie Donelly. Pääosassa on teini-ikäinen tyttö nimeltä Bibi Blocksberg, joka on noita.


title: Bibi Blocksberg

text: Bibi, joka mielellään pilailee, kokee monia seikkailuita ystäviensä kanssa. Taikuudella on keskeinen rooli sarjassa, ja tämä johtaa usein siihen, että Bibin äiti (myös noita) joutuu selvittämään tilanteen. Bibi joutuu usein hankaluuksiin Neustadtin pormestarin kanssa, joka esitetään laiskana ja epäkelpona.


title: Bibi Blocksberg

text: Bibi (Brigitte) on 13-vuotias tyttö, joka mielellään käyttää taikavoimiaan pilaillakseen ihmisten kustannuksella. Hänen luutansa nimi on "Kartoffelbrei" (perunamuusi). Bibi on hyvin ystävällinen ja pelastaa tilanteen monissa jaksoissa.


title: Bibi Blocksberg

text: Bibin vanhemmat ovat Bernhard ja Barbara Blocksberg. Barbara on myös noita, ja hänen luutansa nimi on "Baldrian". Hän ei osaa kokata, tai edes taikoa, ruokaa, minkä vuoksi hänen perheensä usein vitsailee hänen tarjoamansa ruoan kustannuksella. Barbara on asettanut tyttärelleen rajoituksia taikuuden käytön suhteen mutta tämä ei juuri koskaan tottele niitä. Berhnardilla ei ole taikavoimia, koska niitä on vain naisilla. Hän haluaisi ihan tavallisen perheen ja muistuttaa siitä joka jaksossa. Kuitenkin hän on ylpeä noidistaan, vaikkakin usein riitaantuu Barbaran kanssa,


title: Bibi Blocksberg

text: Monika on Bibin paras ystävä. Hän oli ensin epäsuosittu koulussa, mutta kun Bibi sai selville että hänellä on ongelmia perheensä kanssa, hän ystävystyi hänen kanssaan.


title: Bibi Blocksberg

text: Marita on myös Bibin ystävä. Heillä on joskus riitoja mutta he kokevat monia seikkailuja yhdessä.


title: Bibi Blocksberg

text: Florian on Bibin ystävistä ainoa poika ja tietokoneguru. Hän on auttanut Bibiä hautomaan dinosaurusmunan.


title: Bibi Blocksberg

text: Neustadtin pormestari tekee mielellään suuria lupauksia mutta haluaa kuitenkin aina pelkkää rahaa. Hänellä on puhehäiriö ja siksi hän kutsuu Bibiä "Blocksbergiksi". Hänellä on suuri ruokahalu ja hän on siksi hyvin lihava. Hän on usein epäkohtelias sihteeriään Pichleriä kohtaan. Hän ei kuitenkaan ole paha vaan hänellä on hyvä sydän.


title: Bibi Blocksberg

text: Karla Kolumna on toimittaja joka mielellään raportoi Bibin seikkailuista.


title: Bibi Blocksberg

text: Flauipaui on Bibin noitaystävä. Hän on hyvin turhamainen ja mielellään hoitaa ulkonäköään. Hänellä on ongelmia taikuuden opettajiensa kanssa koska hän ei osaa läksyjään. Hänen luutansa nimi on "Gänseblümchen" (kaunokainen).


title: Bibi Blocksberg

text: Schubia Wanzhaar on punknoita. Hänellä on vihreä tukka ja moottoriluuta nimeltä "Kawakasi". Hän on hyvin itsevarma ja joutuu usein hankaluuksiin taikuuden opettajiensa kanssa.


title: Bibi Blocksberg

text: Cecily Thunderstorm on Bibin irlantilainen täti ja myös noita. Hänen miehensä on Partick Thunderstorm, jolla ei ole taikavoimia. Heidän tyttärellään Margiella oli ensin riitoja Bibin kanssa, mutta kun Bibi sai selville heidän linnansa taloudelliset ongelmat, hän ryhtyi auttamaan heitä ja ystävystyi Margien kanssa.


title: Tietojenkäsittelytieteen Seura

text: Tietojenkäsittelytieteen Seura ry on vuonna 1982 perustettu tietojenkäsittelytieteen tutkijoiden ja alan tutkimustuloksista kiinnostuneiden henkilöiden yhdistys. Seura toimii jäsenistönsä yhdyssiteenä ja pyrkii edistämään tietojenkäsittelytieteen tutkimusta, tutkimustulosten soveltamista ja tutkimuksesta tiedottamista.


title: Tietojenkäsittelytieteen Seura

text: Tarkoituksensa toteuttamiseksi yhdistys järjestää jäsenilleen keskustelu- ja koulutustilaisuuksia, harjoittaa tutkimus-, tiedotus- ja julkaisutoimintaa ja on yhteistyössä muiden alan kotimaisten ja ulkomaisten järjestöjen kanssa. Lisäksi yhdistys osallistuu kansainvälisten symposioiden ja konferenssien järjestämiseen, tekee esityksiä ja aloitteita, antaa lausuntoja ja jakaa stipendejä.


title: Tietojenkäsittelytieteen Seura

text: Konkreettisina, perinteisinä toimintamuotoina Seura pitää yllä vuosittaisia Tietojenkäsittelytieteen päiviä, julkaisee Tietojenkäsittelytiede-lehteä sekä palkitsee vuosittain ansiokkaita opinnäytetöitä.


title: Tietojenkäsittelytieteen Seura

text: Seuran jäsenmäärä on noin 420 (syksy 2007). Siihen kuuluu tutkijoita, opettajia ja opiskelijoita, tietojenkäsittelytieteestä kiinnostuneita atk-ammattilaisia sekä yhteisö- ja yritysjäseniä.


title: Tietojenkäsittelytieteen Seura

text: Seura on Tietotekniikan Liiton ja Tieteellisten seurain valtuuskunnan jäsenyhdistys. Tietotekniikan Liitto kuuluu alan kansainväliseen kattojärjestöön IFIP:iin (International Federation for Information Processing). Monet seuran jäsenet toimivat aktiivisesti IFIP:in teknisissä komiteoissa ja työryhmissä.


title: Tietojenkäsittelytieteen Seura

text: Seuran vakiintuneisiin toimintatapoihin kuuluvat


title: Daniel Tšonkadze

text: Daniel Tšonkadze (, 1830 – 16. kesäkuuta 1860) oli georgialainen kirjailija, joka tunnetaan erityisesti pienoisromaanistaan "Suramis tsikhe" ("Suramin linnoitus").